Pravilnik « My CMS\nZvanična internet prezentacija JP"Vodovod" Pljevlja, Crna Gora, Web site officially PE "Water Supply" Pljevlja, Montenegro\nLanguageEnglishMontenegrian O namaviše\nObjekti i postrojenja\nGalerija slike i video\nIzvještaji i obavještenja info\nInvesticije i projekti info\nHomeInfoPravilnik Atmosferski pravilnikKanalizacija pravilnikSnabdevanje i odvodjenjeUslovi i projektovanjeNa osnovu čl.31 Statuta J.P.«Vodovod« Pljevlja, Upravni odbor na sjednici održanoj dana 27.11.2009.godine, donosi:\nO USLOVIMA ZA IZGRADNJU, ODRŽAVANJE I KORIŠĆENJE ATMOSFERSKE KANALIZACIJE\nOvim Pravilnikom J.P.”Vodovod “( u daljem tekstu:Javno preduzeće),bliže određuje uslove za projektovanje,izgradnju i nadzor nad izgradnjom objekata atmosferske kanalizacije, odobravanje i izvođenje kanalizacionih priključaka na gradsku kanalizacionu mrežu, uslovi i način preuzimanja na upravljanje i održavanje objekata fekalne kanalizacije.\nPod objektima atmosferske kanalizacije koji su povjereni na upravljanje i održavanje Javnom preduzeću podrazumjeva se:\nGlavni atmosferski kolektor\nCjelokupna ulična kanalizaciona atmosferska mreža, sa slivnim rešetkama i taložnicima,šaht-poklopcima\nAtmosferski kanal za atmosferske i drenažne vode\nAtmosferskom kanalizacijom se odvode : atmosferske vode, vode od pranja i polivanja ulica i drugih javnih površina ( od pranja vozila, hladnjača i druge industrijske uslovno čiste vode ) drenažne vode.\nII PROJEKTOVANJE,IZGRADNJA I NADZOR NAD IZGRADNJOM OBJEKATA ATMOSFERSKE KANALIZACIJE\nZa izradu projektne dokumentacije Investitor od Javnog preduzeća traži podatke i uslove priključenja na kanalizacionu mrežu.\nU zahtjevu investitor mora navesti podatke o sastavu i količini otpadnih voda koje treba da upušti u atmosfersku kanalizaciju kao i eventualno druge zahtjeve u sklopu uslova priključenja.\nUslove priključenja na kanalizacionu mrežu propisuje Javno preduzeće.\nUslovi sadrže: mjesto i položaj priključenja i sve tehničke i hidraulične elemente za uličnu kanalizaciju,kao i kvalitet i količinu otpadnih voda koje se mogu upuštiti u kanalizacionu mrežu.\nPoložaj podzemnih TT i elektro instalacija,vodovoda i fekalne kanalizacije u odnosu na instalacije atmosferske kanalizacije mora biti:\na) Vertikalni položaj :\nPočetna minimalna dubina ukopavanja na kanalizacionoj mreži i priključcima treba da je takva da obezbijedi obavezno prolazi ispod vodovoda i to sa minimalnim razmakom od 20cm od tjemena kanalizacione cijevi do dna vodovodne cijevi, kod međusobnog ukrštanja.\nb) Horizontalni položaj :\nMeđusobno odstojanje između cjevovoda vodovoda i atmosferske kanalizacije treba da iznosi minimum 1m od spoljnih ivica cjevovoda,a između ostalih instalacija minimum 80cm.\nUslove projektovanja za izgradnju svih kanalizacionih objekata daje Javno preduzeće.\nUrađena projektna dokumentacija mora se dostaviti Javnom preuzeću na saglasnost.\nU Javnom preduzeće se vrši kontrola i provjera da li je projektna dokumentacija urađena u skladu sa zakonskim propisima,tehničkim normativima,urbanističkim planom i uslovima priključenja propisanim od strane Javnog preduzeća.\nTroškove propisivanja uslova priključenja i davanja saglasnosti na urađenu dokumentaciju snosi investitor.\nIzvođenje radova na gradskoj kanalizacionoj mreži i u objektima vrši Javno preduzeće ili drugi izvođač koji je osposobljen i registrovan za tu vrstu djelatnosti.\nU slučaju kada radove na kanalizacionoj mreži i objektima izvodi drugi izvođač,potreban je kvalitativni nadzor nad izvođenjem radova koji obavezno obavlja Javno preduzeće, i kada su radovi završeni obaveza je da se izvrši primopredaja između investitora i Javnog preduzeća.\nJavno preduzeće će preuzeti na upravljanje i održavanje sve novoizgrađene kanalizacione objekte koji su urađeni po projektu na koji je Javno preduzeće dalo saglasnost.\nInvestitor je obavezen da prije predaje izgrađenih kanalizacionih objekata na održavanje Javnom preduzeću,dostavi projekat izvedenog stanja,geodetski elaborat snimljenog stanja i izvod iz katastra podzemnih instalacija o izvršenom uknjiženju.\nIII USLOVI I NAČIN ODOBRAVANJA I IZVOĐENJE KANALIZACIONIH PRIKLJUČAKA\nSvaki stambeni i drugi objekat koji je izrađen ili je u izgradnji,na području izrađene javne atmosferske kanalizacije,mora imati sopstveni kanalizacioni priključak kao spoj unutrašnje kanalizacije sa uličnom kanalizacionom mrežom.\nUslove za izradu stambenog ili industrijskog priključka na javnu mrežu atmosferske kanalizacije propisuje Javno preduzeće i daje saglasnost za priključenje,na osnovu pismenog zahtjeva vlasnika objekta,odnosno investitora.\nUz pismeni zahtjev za odobrenje priključka vlasnik objekta,odnosno investitor je obavezan da priloži urbanističko-tehničke uslove o lokaciji,kopiju plana i rešenje za izgradnju objekta.\nZa industrijske objekte obavezan je priložiti i tehnološki projekat u kojem su naznačene količine i sastav voda koje se upuštaju u gradsku atmosfersku kanalizaciju.\nU slučaju kada je izgradnju ulične mreže atmosferske kanalizacije finansirala grupa građana ili mjesna zajednica,podnosilac zahtjeva za odobrenje priključka je obavezan priložiti njihovu saglasnost.\nUkoliko podnosilac zahtjeva ne može obezbjediti traženu saglasnost, Javno preduzeće će odo-briti priključenje ako za to postoje tehnički uslovi,s tim što je podnosilac zahtjeva obavezan da uplati obračunati iznos na ime dijela troškova izgradnje ulične kanalizacije na koju treba da se izvrši priklju-čenje.\nRadove na izradi kanalizacionog priključka po pravilu izvodi Javno preduzeće, au izuzetnim slučajevima radove može izvesti i drugi izvođač osposobljen i registrovan za tu vrstu djelatnosti, na osnovu urađene i ovjerene tehničke dokumentacije, a prema detaljima i na način kako je to propisano od strane Javnog preduzeća.\nU slučajevima kada priključak izvodi drugi izvođač ili korisnik, kvalitativni nadzor obavezno obavlja Javno preduzeće.\nU slučaju da kanalizacioni priključak prelazi preko tuđeg zemljišta , investitor je obavezan podnijeti sudski ovjerenu dozvolu vlasnika zemljišta preko koga polaže priključak , odnosno pravosnažni akt o utvrđivanju prava aktivnosti na izgadnji i održavanju kanalizacionih instalacija na tom zemljištu.\nPriključenje na gradsku mrežu atmosferske kanalizacije može se izvršiti na osnovu obrađene tehničke dokumentacije, odnosno otvorenog radnog naloga.\nDozvolu za priključenje objekata na kanalizacioni sistem izdaje Javno preduzeće\nPrije tehničkog pregleda objekta,Javno preduzeće provjerava da li je priključak urađen saglasno datim uslovima priključenja.\nOrgan koji vrši tehnički pregled i organ koji izdaje upotrebnu dozvolu ne može vršiti tehnički pregled objekta niti izdati upotrebnu dozvolu ako Javno preduzeće prethodno nije izdalo dozvolu za priključenje objekta.\nNabavku materijala za priključak po pravilu vrši investitor.U izuzetnim slučajevima nabavka se može izvršiti i preko drugih specijalizovanih subjekata i Javnog preduzeća.\nMaterijal za priključak mora odgovarati standardima i imati odgovarajuće ateste i ne smije biti upotrebljivan.\nIV ZAŠTITA, KORIŠĆENJE I ODRŽAVANJE OBJEKATA JAVNE ATMOSFERSKE KANALIZACIJE\nU cilju zaštite javne atmosferske kanalizacije propisuju se posebni tehnički i sanitarni uslovi za upuštanje atmosferskih voda u gradski kanalizacioni sistem, koji se definišu ovim Pravilnikom.\nAtmosferska kanalizacija ne smije biti u spoju sa fekalnom kanalizaciom.Priključak za atmosfersku kanalizaciju mora biti potpuno odvojen od priključka fekalne kanalizacije.\nU atmosfersku kanalizaciju je zabranjeno upuštati:\nKisjeline, alkalije, razne soli, benzin, ulje, masti i druge materije koje mogu razoriti materijal od kojih je izgrađena atmosferska kanalizacija\nMaterijale koji razvijaju toksične ili eksplozivne plinove,radioaktivne otpadne materije i druge otrovne materije\nĐubre,pepeo,kosti,gips cement,pijesak i druge predmete koji bi mogli štetiti objektima i održavanju atmosferske kanalizacije\nU cilju nesmetanog održavanja ulične mreže atmosferske kanalizacije i priključaka zabranjuje se iznad poklopaca šahtova i slivnika parkiranje automobila i istovar građevinskog i drugog materijala.\nSastavni dio ovog Pravilnika su tehnički detalji i obrazci,koje utvrđuje nadležna služba Javnog preduzeća.\nJ.P.”VODOVOD ” PLJEVLJA\nNa osnovu čl.31 Statuta J.P.«Vodovod« Pljevlja, Upravni odbor na sjednici održanoj dana 27.11.2009.godine, donosi:\nP R A V I L N I K O USLOVIMA ZA IZGRADNJU, ODRŽAVANJE I KORIŠĆENJE FEKALNE KANALIZACIJE\nOvim Pravilnikom J.P.”Vodovod “( u daljem tekstu:Javno preduzeće),bliže određuje uslove za projektovanje,izgradnju i nadzor nad izgradnjom objekata fekalne kanalizacije, odobravanje i izvođenje kanalizacionih priključaka na gradsku kanalizacionu mrežu, uslovi i način preuzimanja na upravljanje i održavanje objekata fekalne kanalizacije.\nPod objektima fekalne kanalizacije koji su povjereni na upravljanje i održavanje Javnom preduzeću podrazumjeva se:\nCjelokupna ulična kanalizaciona mreža,sa revizionim silazima i šaht-poklopcima\nFekalnom kanalizacijom odvode se samo:\nindustrijske vode sa predhodnim tretmanom\nII PROJEKTOVANJE,IZGRADNJA I NADZOR NAD IZGRADNJOM OBJEKATA FEKALNE KANALIZACIJE\nU zahtjevu investitor mora navesti podatke o sastavu i količini otpadnih voda koje treba da upušti u fekalnu kanalizaciju kao i eventualno druge zahtjeve u sklopu uslova priključenja.\nPoložaj podzemnih TT i elektro instalacija,vodovoda i atmosferske kanalizacije u odnosu na instalacije fekalne kanalizacije mora biti:\nMeđusobno odstojanje između cjevovoda vodovoda i fekalne kanalizacije treba da iznosi minimum 1m od spoljnih ivica cjevovoda,a između ostalih instalacija minimum 80cm.\nSvaki stambeni i drugi objekat koji je izrađen ili je u izgradnji,na području izrađene javne fekalne ka-nalizacije,mora imati sopstveni kanalizacioni priključak kao spoj unutrašnje kanalizacije sa uličnom kanalizacionom mrežom.\nUslove za izradu kućnog priključka na javnu mrežu fekalne kanalizacije propisuje Javno pre-duzeće i daje saglasnost za priključenje,na osnovu pismenog zahtjeva vlasnika objekta,odnosno investitora.\nZa industrijske objekte obavezan je priložiti i tehnološki projekat u kojem su naznačene količine i sastav otpadnih voda koje se upuštaju u gradsku kanalizaciju.\nU slučaju kada je izgradnju ulične mreže fekalne kanalizacije finansirala grupa građana ili mje-sna zajednica,podnosilac zahtjeva za odobrenje priključka je obavezan priložiti njihovu\nRadove na izradi kanalizacionog priključka po pravilu izvodi Javno preduzeće, a u izuzetnim slučajevima radove može izvesti i drugi izvođač osposobljen i registrovan za tu vrstu djelatnosti, na osnovu urađene i ovjerene tehničke dokumentacije, a prema detaljima i na način kako je to propisano od strane Javnog preduzeća.\nPriključenje na gradsku mrežu fekalne kanalizacije može se izvršiti na osnovu obrađene tehni-čke dokumentacije, odnosno otvorenog radnog naloga.\nIV ZAŠTITA, KORIŠĆENJE I ODRŽAVANJE OBJEKATA JAVNE FEKALNE KANALIZACIJE\nU cilju zaštite javne fekalne kanalizacije propisuju se posebni tehnički i sanitarni uslovi za upuštanje otpadnih voda u gradski kanalizacioni sistem, koji se definišu ovim Pravilnikom.\nUslove i kvalitet za upuštanje industrijskih otpadnih voda u javnu kanalizaciju posebno propisuje i odobrava Javno preduzeće.\nMjere zaštite se propisuju radi:\nzaštita osoblja koja radi na održavanju objekata fekalne kanalizacije od mogućih štetnih bakterioloških, hemijskih i mehaničkih uticaja\nzaštita objekata fekalne kanalizacije od mehaničkih, hemijskih i drugih mogućih potencijalnih oštećenja,\nzaštita biološkoh procesa u okviru ulične mreže fekalne kanalizacije i biološkog procesa prečišćavanja na uređaju za prečišćavanje otpadnih voda,\nzaštita sredine gradskog područja\nMjere predviđaju zaštitu objekata fekalne kanalizacije od sledećih uticaja:\nnenamjenskog upuštanja otpadnih voda u kanalizacionu mrežu\nmaterijal koji po dimenzijama ne odgovara propusnoj moći prijemnih objekata javne fekalne kanalizacije,\nzapaljivih i eksplozivnih materija,\nmaterijala koji obrazuje naslage na zidovima kanala,\na) Zaštita od mehaničkih uticaja\nU fekalnu kanalizaciju je zabranjeno upuštati:\nupotrijebljene vode od pranja i polivanja ulica i drugih javnih površina ( od pranja vozila, hladnjača i druge industrijske uslovno čiste vode ) i\nfekalne vode drugih korisnika preko svojih unutrašnjih instalacija.\nU javnu fekalnu kanalizaciju ne smije se upuštati niti prouzrokovati upuštanje otpadnih materijala koje ugrožavaju: predviđeni hidraulički režim toka otpadnih voda, stabilnosti objekata kanalizacione mreže, predviđene uslove potrebne za vršenje tekuće kontrole i popravke i povećavaju troškove eksploatacije, normalne biološke procese u kanalskoj otpadnoj vodi i onemogućavaju normalan rad gradskog postrojenja za prečišćavanje otpadnih voda u bilo kojoj fazi prečišćavanja.\nU smislu stava 1. smatraju se:\notpadne vode koje imaju temperaturu veću od 40 C,\notpadne vode čiji je sadržaj taložljivih materija za 2 h veći od 1 ml/l,\notpadne vode čija je sadržina suspendovanih materija veća od 500 mg/l,\nbilo kakve čvrste materije: pijesak, zemlja, kamen, drvo, metal, staklo, plastične materije, vlaknaste materije, perje katran, iznutrice ili druge slične čvrste materije ili materije većeg viskoziteta,\notpadne materije koje svojim obradivim dejstvom oštećuju zidove kanala.\nb) Zaštita od zapaljivih materijala\nPod zapaljivim i eksplozivnim materijama podrazumjevaju se derivati nafte: laki derivati (hersan, heptan, benzol, tuiuol, ksilot), teški derivati nafte ( razna dizel goriva), razna mašinska i transformatorska ulja, mazut, terpentinska ulja kao i druge čvrste, tečne i gasovite zapaljive materije.\nU prisustvu takvih derivata koncetracija istih u vazduhu ne smije biti veća od 1-6 zapreminskih procenata na 25 C, zbog eksplozivnosti.\nOpasnost od pojave ispuštanja zapaljivih materija postoji kod sledećih objekata: benzinskih stanica, skladišta benzina i drugih tečnih goriva, pogona za preradu ili doradu enzina, benzola, mineralnih ulja, mazuta i ostalih naftininih derivata,garaža,gdje se vrši pranje vozila i razne opravke,vazduh parkova,građevinskih mašina i aerodroma,organizovanih parkinga za vozila(gdje se vrše i sitnije intervencije),mehaničkih radionica i servisa,pogona za ispitivanje postrojenja gdje postoje mogućnosti da se zajdno sa otpadnim vodama u javnu fekalnu kanalizaciju ispuste i zapaljive tečnosti.\nZaštita od zapaljivih tečnosti postiže se izgradnjom uređaja za njihovo izdvajanje prije upušta-nja otpadnih voda u javnu fekalnu kanalizaciju.\nZa opasne i štetne materije koje nisu naznačene u tabeli iz stava 1. ovog člana, a koje korisnik javne kanalizacije ispušta iz tehnološkog procesa, maksimalne koncentracije određuju se prema važećim svjetskim normativima.\nZaštita od ispuštanja hemijskih materijala postiže se izgradnjom odgovarajućih uređaja za neutralizaciju i prečišćavanje od strane vlasnika unutrašnje kanalizacije.\nc) Zaštita od infenktivnih voda.\nKorisnici u čijim bi se otpadnim vodama mogli naći uzročnici infektivnih oboljenja u znatno većim koncentracijama nego u standardnim gradskim otpadnim vodama,moraju svoje otpadne vode da izlože predhodnom tretmanu prije upuštanja u javnu fekalnu kanalizaciju.Ovo je neophodno zbog toga,što bi gore opisane infektivne otpadne vode predstavljale potencijalnu opasnost po zdravlje i život radnika na održavanju kanalizacije,a indirektno i po zdravlje i život cjelokupnog stanovništva.\nZaštita od infektivnih voda postiže se specijalnim tretmanom preko odgovarajućih uređaja u kojim se vrši dezinfekcija tih otpadnih voda do te mjere da se bezopasno mogu upuštati u fekalnu javnu kanalizaciju.\nProjektovanje,izgradnja i eksploatacija uređaja navedenih u članovima 23,24,i 26.padaju na teret korisnika unutrašnje kanalizacije.\nSaglasnost o promjeni tipa uređaja za pred tretman industrijskih otpadnih voda daje Javno preduzeće koja utvrđuje i režim rada i kontrolu efekata preko ovlašćenih predstavnika.\nU cilju nesmetanog održavanja ulične mreže fekalne kanalizacije i priključaka zabranjuje se iznad poklopaca revizionih okana parkiranja automobila i istovar građevinskog i drugog materijala.\nODLUKA O SNABDIJEVANJU VODOM I ODVOĐENJU ODPADNIH VODA\nOvom odlukom propisuju se opšti uslovi za vršenje usluga snabdijevanja pitkom vodom i odvodjenja otpadnih voda na području grada Pljevalja i naselja Gradac i Šula, prava i obaveze davaoca i korisnika usluga, kao i način plaćanja izvršenih usluga.\nKorisnici usluga u smislu ove odluke su gradjani, pravna lica, preduzetnici i drugi subjekti čiji su objekti priključeni na tehničke sisteme za vodosnabdijevanje, i odvodjenje odpadnih voda na području grada Pljevalja i naselja Gradac i Šula (u daljem tekstu: korisnici usluga).\nUpravljanje i gazdovanje objektima za zahvatanje i tretman voda za piće sa njihovim zaštitnim zonama i pružanje usluga snabdjijevanja pitkom vodom i odvodjenja odpadnih voda za područje iz člana 1. ove odluke, preko sistema za vodosnabdijevanje i odvodjenje odpadnih voda vrši Javno preduzeće “Vodovod” Pljevlja (u daljem tekstu: Javno preduzeće).\nZa trajno vršenje poslova iz djelatnosti vodosnabdijevanja i odvodjenja odpadnih voda Javno preduzeće mora imati opremu, postrojenja, uredjaje i druga sredstva, koja obezbjedjuju kvalitetno obavljanje tih poslova.\nII USLOVI I NAČIN PRUŽANJA USLUGA VODOSNABDIJEVANJA I PRIKLJUČENJA NA VODOVODNI SISTEM\nSistem za vodosnabdijevanje i isporuku vode, u smislu ove odluke čine:\nIzvorišta sa zaštitnim zonama,\nCrpne stanice sa potrebnom mašinskom i drugom opremom,\nPrimarna i sekundarna mreža sa svim uredjajima i objektima na njoj,\nPriključni cjevovodi i uredjaji do glavnog vodomjera koji služe za snabdijevanje vodom.\nObjekte i uredjaje iz čl. 5. ove odluke, osim vodovodnih instalacija iza vodomjera, održava Javno preduzeće.\nOdržavanje sistema za vodosbdijevanje podrazumijeva se redovno, preventivno investiciono održavanje, obavljanje potrebnih rekonstrukcija u sistemu i otklanjanju bitnih kvarova, čime se obezbedjuje funkcionisanje mreže crpnih stanica i ostalih uredjaja objekata sistema, radi isporuke dovoljnih količina vode i obezbjedjenja potrebnog pritiska vode.\nJavno preduzeće dužno je da obezbijedi kvalitetno i blagovremeno snabdijevanje svih korisnika vodom za piće, da održava objekte vodovoda u ispravnom stanju i stara se o povećanju njihovog kapaciteta u cilju trajnog i redovnog pružanja usluga i zadovoljavanja potreba korisnika.\nSve radove na vodovodnoj mreži izuzev unutrašnjih vodovodnih instalacija, izvodi Javno preduzeće, ili preduzeće koje je za to ovlašteno od strane Javnog preduzeća.\nPravo priključka na vodovodni sistem imaju gradjani, pravna lica, preduzetnici i drugi subjekti, pod uslovima predvidjenim ovom odlukom.\nPrije početka izgradnje investiciono – tehničke dokumentacije objekta koji treba da se priključi na vodovodni sistem, investitor podnosi Javnom preduzeću zahtjev za dobijanje katastra vodovodne mreže i uslove pirključenja.\nUz zahtjev, iz prethodnog stava, investitor mora priložiti rješenje o lokaciji i urbanističko –tehničke uslove.\nJavno preduzeće je dužno po zahtjevu iz stava l. ovog člana da odluči u roku od 15 dana od dana podnošenja zahtjeva.\nNa izgradjenu investiciono tehničku dokumentaciju objekta, koji će se priključiti na vodovodni sistem Javno preduzeće izdaje saglasnost.\nZahtjev za davanje saglasnosti iz stava 1. ovog člana, Javno preduzeće je dužno da riješi u roku od 15 dana od dana podnošenja zahtjeva.\nOrgan nadležan za izdavanje gradjevinske dozvole, neće izdati gradjevinsku dozvolu, ako investitor ne priloži saglasnsot Javnog preduzeća, kojom se utvrdjuje da su projekti u skladu sa datim uslovima priključka.\nDozvolu za priključenje objekta na vodovodni sistem izdaje Javno preduzeće.\nOrgan lokalne uprave nadležan za izdavanje odobrenja za upotrebu ne može izdati to odobrenje ukoliko od Javnog preduzeća nije pribavljena dozvola za priključenje.\nIzgradjene vodovodne objekte, izuzev kućnih instalacija investitor je dužan da preda Javnom preduzeću na korišćenje, upravljanje i održavanje najkasnije 30 dana od dana dobijanja upotrebne dozvole.\nVodovodne instalacije potrošača spajaju se sa vodovodnom mrežom preko vodovodnih priključaka.\nPod vodovodnim priključkom podrazumijeva se cijevni spoj od vodovodne mreže do vodomjera.\nSvaki objekat koji se spaja sa vodovodnom mrežom mora imati sopstveni vodovodni priključak.\nIndividualni stambeni objekti koji se spajaju sa vodovodnom mrežom moraju imati sopstveni vodovodni priključak, koji se nalazi van objekta.\nPostojeće stambene zgrade sa više ulaza, za svaki ulaz moraju imati sopstvene vodovodne priključke, koji se nalaze van stambene zgrade. Za dvije male zgrade do jednog sprata može se dozvoliti jedan zajednički priključnji vod sa glavnim vodomjerom.\nVlasnici posebnih dijelova stambenih zgrada iz stava 2. ovog člana mogu na osnovu prethodno pribavljenog odobrenja Javnog preduzeća i o svom trošku ugraditi posebni vodomjer.\nInvestitori novih stambenih zgrada su u obavezi da za svaki dio stambene zgrade ugrade posebni vodomjer, koji se nalazi van posebnog dijela stambene zgrade, u stalnom dostupnom i pristupačnom prostoru.\nPoslovne prostorije u stambenim zgradama moraju imati poseban vodomjer.\nVodovodni priključak se izvodi na osnovu zahtjeva vlasnika – korisnika objekta. Uz zahtjev se podnosi odobrenje o gradnji objekta. Vodovodni priključak i priključenje kućne instalacije na vodovod vrši isključivo Javno preduzeće ili drugi izvodjač pod nadzorom Javnog preduzeća.\nTroškove priključka snosi korisnik (podnosilac zahtjeva).\nZabranjeno je samovoljno spajanje sa vodovodnom mrežom, a ako se izvrši Javno preduzeće će takav priključak ukinuti o trošku korisnika.\nPopravke i promjene na vodovodnom priključnom vodu nizvodno do vodomjera izvodi isključivo Javno preduzeće.\nJavno preduzeće održava vodovodni priključak od spoja na javnoj vodovodnoj cijevi do vodomjera.\n1. PRAVA I OBAVEZE JAVNOG PREDUZEĆA\nJavno preduzeće je dužno:\n1. da trajno i nesmetano pruža usluge vodosnabdijevanja korisnicima,\n2. da donese Pravilnik o uslovima za projektovanje, izgradnju i održavanje vodovodnog sistema,\n3. da izvrši priključenje objekata na vodovodni sistem u roku od 15 dana od podnošenja zahtjeva, ako su ispunjeni svi predvidjeni uslovi, i\n4. da otkloni prijavljeni kvar na vodovodnoj mreži u roku 72 sata.\nU slučaju kvara, oštećenja ili neispravnosti objekata u vodovodnom sistemu, Javno preduzeće je dužno, bez odlaganja, dovesti u ispravno stanje vodovodni sistem.\nAko dodje do poremećaja ili prekida u vodosnabdijevanju usled više sile, suše, zemljotresa, poplave, epidemije i sl. Javno preduzeće je dužno da odmah preduzme mjere, da bi se obezbijedilo kontinuirano pružanje usluga i utvrdi prioritete o vodosnabdijevanju, na koje saglasnost daje izvršni organ lokalne samouprave .\nKomunalni i drugi radovi iznad, ispod ili u neposrednoj blizini cjevovoda, postrojenja i uredjaja, kojima Javno preduzeće pruža usluge i koji su mu povjereni na upravljanje, mogu se izvoditi samo uz saglasnost Javnog preduzeća.\nSve radove na zaštiti i obezbjedjenju cjevovoda, postrojenja i uredjaja u slučaju izvodjenja radova iz stava 1. ovog člana izvodi Javno preduzeće ili drugi izvodjač pod nadzorom Javnog preduzeća, a na teret investitora.\nAko se prekid u vodosnabdijevanju vodom predvidja zbog planiranih rekonstrukcija i drugih radova na postrojenju i uredjajima, Javno preduzeće je dužno da o tome, na odgovarajući način preko sredstava javnog informisanja obavijesti korisnike, a najkasnije 3 dana prije nastanka predvidjenih prekida .\nU slučaju iznenadnog kvara na sistemu za vodu Javno preduzeće može bez prethodnog obavještenja da isključi sa sistema pojedine korisnike, ali je dužno da odmah po isključenju obavijesti korisnike o razlogu i vremenu trajanja isključenja.\nJavno preduzeće će privremeno uskratiti isporuku vode korisniku čije su kućne instalacije takve, da njihovo stanje i funkcionisanje predstavlja opasnost po život ljudi, odnosno može prourzrokovati štetu na materijalnim dobrima ili ugroziti pružanje usluge drugim korisnicima.\nO uskraćivanju i razlozima uskraćivanja isporuke vode iz stava 1. ovog člana Javno preduzeće je dužno da obavijesti nadležni sekretarijat i komunalnu inspekciju, odmah a najkasnije u roku od 24 časa od momenta kada je privremeno uskratio pružanje usluga.\nJavno preduzeće će privremeno uskratiti vodosnabdijevanje korisniku kad:\nkorisnik bez odobrenja Javnog preduzeća izvrši priključenje na vodovodnu mrežu;\nkorisnik u propisanom roku, i pored uredno ispostavljenih računa ne plati naknadu za isporučenu vodu;\nkad stanje kućne vodovodne instalacije korisnika ugrožava zgradu ili prouzrokuje štetu drugim objektima;\nnastane veći kvar ili smetnja na kućnoj instalaciji, ili se na vodovodnom priključku pojavi električni napon;\nkorisnik nenamjenski koristi vodu, ili se ne pridržava mjera štednje;\nkorisnik onemogući iz bilo kojih razloga pročitavanje vodomjera duže od 2 mjeseca;\nkorisnik izvrši neovlašćeno izmještanje vodovodnih instalacija;\nkorisnik preduzme bilo kakve radnje na priključku, vodovodnoj mreži ili uredjaju za koje nije ovlašten;\nkorisnik ugradi hidrofor ili drugi uredjaj na vodovodnu mrežu, bez saglasnosti Javnog preduzeća;\npo nalogu nadležnog inspektora, kada treba preduzeti mjere radi uredjenja kanalizacije objekta.\nNakon otklanjanja uzroka, zbog kojih je došlo do privremenog uskraćivanja pružanja usluga, Javno predjuzeće je dužno da nastavi pružanje usluga odmah a najkasnije u roku od 24 časa od prijema obavještenja da su razlozi za isključenje otklonjeni.\nTroškovi privremenog uskraćivanja pružanja usluga i ponovnog priključenja do kojih dolazi u slučajevima iz člana 24. ove odluke snosi korisnik.\nKorisnik je dužan da prije ponovnog priključenja dostavi dokaz da je troškove uplatio.\nJavno preduzeće je dužno, da vrši isporuku vode za zajedničke potrebe i to: gašenje požara, pranje i polivanje ulica, zalivanje zelenih javnih površina.\nUkoliko korisnik zatraži kontrolu ispravnsti vodomjera, Javno preduzeće je dužno da izvrši kontrolu u roku od 8 dana od dana prijema zahtjeva.\nAko je vodomjer neispravan Javno preduzeće je dužno da ga zamijeni najkasnije u roku od 8 dana od dana kada utvrdi neispravnost, na teret korisnika.\nJavno preduzeće dužno je da trajno čuva tehničku dokumentaciju o izvedenom stanju vodovodnog sistema.\nVatrogasne jedinice i ostali subjekti koji učestvuju u gašenju požara imaju pravo da za potrebe gašenja požara koriste vodu hidranata i drugih točećih mjesta na vodovodnim instalacijama, bez naknade.\nMjesta na kojima se nalaze hidranti moraju biti obilježeni i obezbijedjeni.\nJavno preduzeće je dužno da Vatrogasnoj jedinici dostavi spisak svih hidranata na uličnoj vodovodnoj mreži i da obavijesti o svakom ukinutom ili novoizgradjenom hidrantu u roku od 7 dana od dana nastale promjene.\n2. PRAVA I OBAVEZE KORISNIKA USLUGA\nKorisnici – investitori novih stambenih i poslovnih zgrada obavezni su da nakon dobijanja upotrebne dozvole dostave Javnom preduzeću primjerak svakog zaključenog ugovora o kupoprodaji posebnog dijela stambene zgrade ili poslovnog prostora, radi unošenja vlasnika u evidenciju korisnika.\nKorisnik usluga je u obavezi da skloništa za vodomjer održava o svom trošku i da se brine da ono bude uvijek čisto, suvo, uredno i pristupačno.\nVodomjeri moraju biti smješteni u poslebno zatvorenim skloništima koja se izvode o trošku investitora.\nSvaki kvar i štetu na priključnom vodu i vodomjeru kao i kućnoj instalaciji, u stambenim zgradama sa više vlasnika, korisnik mora odmah prijaviti Javnom preduzeću.\nKorisnik može zatražiti kontrolu ispravnosti vodomjera.\nUkoliko se utvrdi da je vodomjer ispravan korisnik će snositi troškove kontrole.\nKorisniku nije dozvoljeno da upotrebi zatvarač ispred glavnog ventila. Izuzteno, u slučaju požara ili havarije korisnik može upotrebiti zatvarač ispred glavnog ventila, s tim da o tome obavijesti Javno preduzeće.\nKorisnik ne smije kućne vodovodne instalacije koristiti za uzemljenje električnih instalacija.\nKorisnik može otkazati korišćenje vode pismenim zahtjevom trajno ili privremeno najkasnije 15 dana prije prestanka korišćenja.\nTrajno korišćenje vode može se odjaviti ako je u pitanju zgrada koja je predvidjena za rušenje ili objekat u kojem niko ne stanuje. Privremeno korišćenje vode može se odjaviti ako je zgrada ili druga nepokretnost privremeno prestala da se koristi. Privremena obustava može trajati najduže 3 mjeseca. Troškove odjave ili ponovnog priključka snosi podnosilac zahtjeva.\nKorisnik je dužan Javnom preduzeću prijaviti sve promjene od značaja za pružanje usluga, kod isporuke i naplate vode (promjena vlasnika, broja članova porodičnog domaćinstva, privremenog odsujstva i sl.) u roku od 7 dana od dana nastale promjene. Prijava se podnosi pismenim putem, a za korisnike u stambenim zgradama sa više stanova mora biti ovjerena od strane organa upravljanja zgradom.\nKorisnik je dužan da racionalno koristi vodu za piće posebno u vrijeme nestašice. Racionalno korišćenje vode propisuje se Pravilnikom. Korisnik je dužan da namjenski koristi vodu za piće. Pod nenamjenskim korišćenjem vode za piće podrazumijeva se korišćenje vode iz vodovoda za zalivanje svih poljoprivrednih kultura, pranja vozila, trotoara, terasa kao i rashladjivanje pića pored ugostiteljskih i trgovinskih objekata i sl.\n3. OBRAČUN I NAPLATA IZVRŠENIH USLUGA\nKorisnik plaća utvrdjenu cijenu usluga, koja obuhvata troškove za isporučenu količinu vode, po cijenama koje utvrdjuje organ upravljanja Javnog preduzeća, na koje saglasnost daje osnivač, kao i naknadu za održavanje vodomjera.\nPotrošnja vode mjeri se vodomjerom, a ako u objektu nema vodomjera ili je vodomjer u kvaru onda procjenom s tim što je korisnik u obavezi da nabavi mjerni instrument i isti ugradi o svom trošku na način i pod uslovima koje utvrdi javno preduzeće.\nUkoliko se potrošnja vode mjeri po procjeni, uzima se prosječna potrošnja vode po stanovniku grada, odnosno naselja za prethodnu godinu.\nProsječnu potrošnju vode po stanovniku u prethodnoj godini utvrdjuje Upravni odbor Javnog preduzeća.\nNabavku, ugrađivanje, skidanje, premještanje, održavanje i popravku vodomjera i vodovodne armature vrši isključivo Javno preduzeće.\nOdržavanje vodomjera obuhvata : popravku vodomjera, baždarenje vodomjera i održavanje ventila ispred i iza vodomjera.\nČlan 38 A\nDio priključnog voda koji se nalazi u objektu osim,vodomjera prvog i drugog ventila, održava vlasnik odnosno korisnik i isti je odgovoran za sve eventualne štete koje nastanu u samom objektu.\nČlan 38 B\nU stambenim zgradama sa više stanova u kojima su vlasnici posebnih dijelova stambene zgrade o svom trošku ugradili posebne vodomjere uz saglasnost Javnog preduzeća, održavanje mjernog instrumenta vrši Javno preduzeće.\nUkoliko vlasnici posebnih djelova stanbenih zgrada posjeduju zajednički mjerni instrument u objektu, mjerni instrument održava Javno preduzeće, a unutrašnje instalacije u objektu održavaju vlasnici posebnih i zajedničkih djelova stanbenih zgrada.\nČlan 38 C\nOdržavanje priključnog voda koji se nalazi van zgrade održava Javno preduzeće.\nVlasnici koji su vodomjer smjestili u posebnim zatvorenim skloništima van objekta u obavezi su da se staraju da sklonište bude čisto, suvo, uredno, i pristupačno. Priključni vod zaključno sa mjernim instrumentom održava Javno preduzeće. Troškove popravke šteta nanesenih priključku, priključnom vodu i vodomjeru od strane korisnika ili lica za koje je on dužan po zakonu jemčiti u svakom slučaju snosi korisnik, a ovo važi i za djelove vodovoda koji prolazi nekretninama u privatnom vlasništvu, a kojima upravlja Javno preduzeće.\nČlan 38 D\nZa izvršenje popravki na vodovodnoj mreži,priključnom vodu i vodomjeru, odnosno dijelovima vodovoda nije potrebna saglasnost-dozvola vlasnika nekretnine, ali je Javno preduzeće dužno da ga o potrebama intervencije i namjeravanim radovima obavjesti, a ako se radi o izuzetno hitnim slučajevima, Javno preduzeće ima pravo da odmah otpočne sa radovima, a vlasnika obavjesti u toku radova ili po završetku radova prema mogućnostima. Po završetku radova Javno preduzeće je dužno dovesti teren u prvobitno stanje.\nVodomjer očitavaju radnici Javnog preduzeća.\nStanje brojila na vodomjeru čita se redovno u odredjenim mjesečnim razdobljima, a može se očitavati u svako vrijeme kad god je potrebno.\nPotrošač mora omogućiti čitanje vodomjera i ima pravo da prisustvuje očitavanju. Ako krivicom korisnika usluga ne može da se očita vodomjer, ostaviće se pismena opomena sa naznakom dana i sata naknadnog čitanja. Ako ni tada ne bude omogućeno čitanje, potrošnja vode će se privremeno obračunati po procjeni, na osnovu maksimalne hidraulične propusnosti priključka.\nU stambenim zgradama sa više stanova koje nemaju posebne vodomjere, količina isporučene vode rasporedjuje se na korisnike prema broju članova porodičnog domaćinstva, a naplate se vrši po utvrdjenoj cijeni.\nU slučaju bespravnog priključka na tehnički sistem za vodosnabdijevanje Javno preduzeće će pri isključenju utvrditi količinu vode za period bespravnog priključka, po procjeni na osnovu maksimalne hidraulične propusnosti priključka.\nPrigovor na obračun isporučene vode korisnik može izjaviti Javnom preduzeću pismenim putem najkasnije u roku od 8 dana od dana kada mu je dostavljen račun.\nJavno preduzeće je dužno, da po prigovoru odluči u roku od 8 dana od dana prijema prigovora i o tome pismeno obavijesti korisnika (podnosioca zahtjeva).\nPlaćanje isporučene vode vrši se najkasnije u roku od 8 dana od dana dostavljanja računa tj. u roku naznačenom u računu.\nNakon toga obračunava se zatezna kamata.\nNaplata vode od gradjana vrši se na licu mjesta od strane inkasanta i u prostorijama preduzeća, ili uplatom na žiro račun.\nNaplata od pravnih lica i preduzetnika vrši se na osnovu isporučenih računa.\nIII SAKUPLJANJE I ODVODJENJE ATMOSFERSKIH VODA SA PODRUČJA GRADA\nObjekti atmosferske kanalizacije služe sa odvodjenje atmosferskih voda sa površine trotoara, ulice, dvorišta, stambenih i drugih objekata. .\nPod objektima atmosferske kanalizacije podrazumijevaju se:\nkolektori naselja i glavni kolektori,\nulična kanalizaciona mreža,\nkanalizaciona mreža blokovskih površina, trgova i parking prostora,\nšahtovi na kanalizacionoj mreži i kolektori,\nkanalizacioni priključci sa slivnicima i taložnicima.\nObjekti atmosferske kanalizacije grade se po odredjenim tehničkim i drugim propisima, koji važe za izgradnju tih objekata, u skladu sa odgovarajućim planovima i projektima.\nTerkuće održavanje i opravke objekata atmosferske kanalizacije vrši Javno preduzeće na osnovu usvojenog Godišnjeg programa.\nObjekti atmosferske kanalizacije moraju se odžavati tako da obezbjedjuju valjano stalno odvodjenje atmosferskih voda, koliko to omogućavaju tehničke karakteristike kanalizacione mreže sa pratećim objektima i obezbjedjenje sredstava za te namjene .\nPriključenje na objekte atmosferske kanalizacije izvodi Javno preduzeće u roku od 30 dana od dana podnošenja zahtjeva za priključenje ili drugi izvodjač pod nadzorom Javnog preduzeća, a na osnovu prethodno dobijenog odobrenja od strane organa lokalne uprave nadležnog za komunalne djelatnosti.\nUslove izgradnje, priključenja i održavanje objekata atmosferske kanalizacije Javno preduzeće odredjuje Pravilnikom o uslovima za izgradnju, priključenje i održavanje atmosferske kanalizacije (u daljem tekstu : Pravilnik).\nIzgradjeni objekti atmosferske kanalizacije ne mogu se dati na upravljanje i održavanje Javnom preduzeću prije tehničkog pregleda izvršenog od strane nadležnog organa i ucrtavanje u katastar podzemnih instalacija.\nZabranjeno je samovoljno priključenje na objekte atmosferske kanalizacije.\nKomunalni i drugi radovi koji se izvode iznad, ispod ili u neposrednoj blizini objekta i instalacijama atomosferske kanalizacije mogu se izvoditi samo uz saglasnost Javnog preduzeća.\nRadove na zaštiti i obezbjedjenju objekata i instalacija u slučaju izvodjenja radova iz stava 1. ovog člana izvodi Javno preduzeće ili drugi izvodjač pod nadzorom Javnog preduzeća, na teret investitora.\nAko fizičko ili pravno lice nepropisno ili nemarnom upotrebom objekta atmosferske kanalizacije prouzrokuju oštećenje, isto će se otkloniti o njegovom trošku i tretirati kao oštećenje javnih uredjaja, odnosno komunalnih objekata.\nJavno preduzeće ne odgovara za smetnje, štetu i nemogućnost odvodjenja atmosferskih voda nastalih usled više sile i drugih razloga koje Javno preduzeće nije moglo da predvidi ili spriječi.\nU atmosfersku kanalizaciju zabranjeno je ispuštati i ubacivati sve ono što je može oštetiti i štetno uticati na zdravlje ljudi a naročito :\nbenzin, ulje, masti i druge materije koje mogu razoriti materijal od kojeg je izgradjena atmosferska kanalizacija,\nprouzrokovače zaraznih i parazitskih bolesti ili materijale zagadjene takvim klicama, kao i radioaktivne otpadne materije,\nmaterijale koje razaraju toksične ili eksplozivne plinove i vrše druge štetne uticaje na kanale ili okolinu,\nđubre, pepeo , kosti, gips, cemenat, pijesak i druge predmete koji bi mogli oštetiti objekat atmosferske kanalizacije ili ugroziti njeno pravilno funkcionisanje.\nZabranjeno je podizanje i uklanjanje poklopaca, šahtova i slivnih rešetki od strane neovlašćenih lica.\nOvlašćeni predstavnici Javnog preduzeća imaju pravo pristupa na svim djelovima nekretnina preko kojih prelazi atmosferska kanalizaciona mreža koju održava Javno preduzeće .\nJavno preduzeće je dužno da trajno čuva cjelokupnu dokumentaciju o izvedenom stanju objekata atmosferske kanalizacije.\nIV ODVOĐENJE I PREČIŠĆAVANJE FEKALNIH VODA SA PODRUČJA GRADA\nPod objektima fekalne kanalizacije koji su povjereni na upravljanje i održavanje Javnom preduzeću podrazumijeva se:\nsvi profili ulične kanalizacione mreže, sa revizionim silaznim i šaht – poklopicma,\nsistem za prečišćavanje otpadnih voda.\nJavno preduzeće vrši utvrdjivanje i održavanje objekata fekalne kanalizacije i korisnicima usluga pruža odgovarajuće usluge preko sistema fekalne kanalizacije.\nZa trajno i kvalitetno vršenje poslova iz djelatnosti odvodjenja i prečišćavanja fekalnih voda Javno preduzeće se obavezuje da obezbijedi potrebnu opremu, uredjaje i druga sredstva za obavljanje povjerenih poslova u skladu sa propisima.\n1. Uslovi i način pružanja usluga i priključenja na fekalnu kanalizaciju\nFekalonom kanalizacijom odvode se samo:\nindustrijske vode sa prethodnim tretmanom.\nUslove za izgradnju, korišćenje i održavanje objekata fekalne kanalizacije Javno preduzeće bliže odredjuje Pravilnikom o uslovima za izgradnju, održavanje i korišćenje fekalne kanalizacije (u daljem tekstu: Pravilnik).\nPravo priključka na kanalizacijoni sistem fekalne kanalizacije imaju gradjani, preduzeća, preduzetnici, ustanove i druge organizacije i zajednice pod uslovima predvidjenim ovom odlukom. Na osnovu pismenog zahtjeva korisnika, Javno preduzeće daje potrebne podatke za izradu projektne dokumentacije i priključenja u roku od 8 dana od dana podnošenja zahtjeva.\nKorisnik podnosi Javnom preduzeću zahtjev za saglasnost na projektnu dokumentaciju za priključenje objekta na kanalizaciju. Uz zahtjev se prilaže:\nsituacija terena sa ucrtanom trasom kanalizacije,\nurbanističko tehnički uslovi za izgradnju objekta, koje izdaje nadležni opštinski organ ,\ndokaz o izvršenoj uplati naknade koja je predvidjena za saglasnost priključenja na odgovarajuću mrežu.\nRadove na izgradnji ulične mreže i kanalizacionih priključaka izvodi Javno predeće ili drugi ovlašćeni izvodjač radova, pod nadzorom Javnog preduzeća.\nDozvolu za priključenje objekta na kanalizacioni sistem izdaje Javno preduzeće.\nPrije tehničkog pregleda objekta, Javno preduzeće provjerava da li je priključak uradjen saglasno datim uslovima priključenja.\nInvestitor je dužan da izgradjeni objekat fekalne kanalizacije preda Javnom preduzećeu na upravljanje i održavanje najkasnije 30 dana od dana dobijanja upotrebne dozvole.\nUnutrašnja kanalizacija objekta spaja se sa uličnom gradskom kanalizacionom mrežom preko kanalizacionog priključka.\nKanalizacionim priključkom u smislu ove odluke, smatra se cijevni spoj od ulične mreže do sabrinog okna.\nPod sabirnim oknom podrazumijeva se mjesto preko koga se fekalne vode iz objekta ili dijela objekta izlivaju – spajaju sa uličnom kanalizacionom mrežom.\n2. Prava i obaveze Javnog preduzeća i korisnika\nJavno preduzeće je dužno da obezbijedi stalno odvodjenje i prečišćavanje fekalnih voda i svih objekata koji su priključeni na fekalnu kanalizaciju.\nJavno preduzeće ne odgovara za smetnje, štetu ili nemogućnost odvodjenja fekalnih voda u slučaju više sile i drugih razloga koje Javno preduzeće nije moglo da predvidi ili spriječi.\nJavno preduzeće ne odgovara za smetnje ili štetu u slučaju kad treća lica ugroze, poruše ili zatrpaju objekte fekalne kanalizacije tako da se nije moglo blagovremeno intervenisati na otklanjanju nastalih kvarova.\nKućnu kanalikzaciju do revizionog šahta koji se nalazi neposredno uz objekat održava korisnik objekta odnosno pravno lice koje upravlja objektom.\nKorisnik je dužan da preduzme sve potrebne mjere da se kanalizacioni objekti zaštite od kvara. Ako se utvrdi da je do oštećenja kanalizacije došlo krivicom korisnika, Javno preduzeće će otkloniti kvar na njegov teret..\nU slučaju da smetnje i štete na kanalizacionim objektima prouzrokuje treće lice Javno preduzeće je dužno da iste otkloni na teret trećeg lica.\nUkoliko nije poznato treće lice koje je prouzrokovalo štetu, kvar otklanja Javno preduzeće bez obaveze da naknadi materijalnu štetu.\nU cilju kontrole kanalizacionih uredjaja komunalni inspektor i ovlašćeno lice Javnog preduzeća imaju pravo pristupa u sve objekte koji su spojeni na kanalizacionu mrežu.\nOvlašećena lica iz prethodnog stava mogu vršiti pregled kućnih instalacija samo u prisustvu vlasnika .\nOvlašćeni predstavnik Javnog preduzeća ima pravo pristupa na svim djelovima nekretnina, preko kojih prelazi gradska kanalizaciona mreža koju održava Javno preduzeće.\nKomunalni i drugi radovi koji se izvode iznad, ispod ili u neposrednoj blizini objekta javne kanalizacije, mogu se izvoditi samo uz saglasnost Javnog preduzeća.\nSvaki uočeni kvar na kanalizacionom priključku korisnik je obavezan da odmah prijavi Javnom preduzeću koje je dužno da nedostatke što hitnije otkloni, a najkasnije u roku od 3 dana od dana konstatovanja nedostataka.\nTroškove otklanjanje nedostataka snosi korisnik, odnosno Javno preduzeće ukoliko se radi o dijelu objekta koji mu je povjeren na održavanje.\nTroškove održavanja i opravke javne fekalne kanalizacije snosi Javno preduzeće.\nTroškove i opravku sabirnog i priključnog okna snosi korisnik, koji je dužan da na pismenu opomenu Javnog preduzeća izvrši sve potrebne opravke, ukoliko postojeće stanje ugrožava rad u oknu i otežava pravilno funkcionisanje unutrašnje kanalizacione mreže.\nAko je kvar na priključku do sabirnog okna nastao krivicom korisnika, troškove opravke snosi korisnik. O uzrocima kvara koji izaziva poremećaj u odvodjenju fekalnih voda Javno preduzeće je obavezno, da u toku same opravke upozna korisnika sa činjeničnim stanjem i o tome obavijesti komunalnu inspekciju.\nJavno preduzeće će privremeno uskratiti korisniku usluge na odvodjenje fekalnih voda u sledećim slučajevima:\nkod bespravnog priključenja,\nkad spajanjem unutrašnjih instalacija ugrožava stambenu zgradu,\nkad izvrši priključenje kanalizacije iz objekta na bilo koje drugo mjesto osim na kanalizacionu mrežu,\nkad se u kanalizacionu mrežu ispušte nedozvoljenje štetne materije, odnosno ako je kvalitet otpadnih voda suprotan propisima,\nkad korisnik u propisanom roku i pored usredno ispostavjenog računa ne plati usluge za odvodjenje fekalnih voda,\nkad vrši ispuštanje atmosferskih voda u fekalnu kanalizaciju,\nkad onemogući izvodjenje radova na opravci ulične mreže ili priključku,\nkad je stanje unutrašnje instalacije objekta tako da ugrožava stabilnost objekta i ostale korisnike.\nJavno preduzeće dužno je da o uskraćivanju pružanja usluga korisnika sa obrazloženjem razloga obavijesti komunalnu inspekciju u roku od 24 časa.\nNakon otklanjanja uzroka zbog kojih je došlo do privremenog uskraćivanja pružanja usluga Javno preduzeće je dužno odmah nastaviti sa pružanjem usluga, a najkasnije u roku od 3 dana. Troškove isključenja i ponovnog uključenja do kojih je došlo u slučajevima iz čl. 73. ove odluke snosi korisnik koji ih je prouzrokovao.\nKorisnik usluga koji ispušta industrijske otpadne vode dužan je vršiti prethodni predtretman i stalno kontrolisati kvalitet otpadnih voda, a nalaze o kvalitetu da stavi na uvid ovlašećnog predstavniku Javnog preduzeća.\nSvi korisnici usluga fekalne kanalizacije dužni su da unutrašnju kanalizaciju stalno održavaju u ispravnom stanju.\nVlasnici, odnosno kroisnici prava raspolaganja na objektima koji se nalaze na području za koje je izgradjena kanalizaciona mreža, obavezni su izvršiti priključenje objekata na fekalnu kanalizaciju pod uslovom koji utvrdi Javno preduzeće.\nKorisnik je dužan da sa priključenjem objekta na fekalnu kanalizaciju stavi van upotrebe septičku jamu.\nFekalna kanalizacija se ne može koristiti za odvodjenje atmosferskih voda i voda od pranja ulica i drugih površina.\nJavno preduzeće je dužno da trajno čuva cjelokupnu dokumentaciju o izvedenom stanju objekata fekalne kanalizacije.\nKorisnici usluga fekalne kanalizacije plaćaju korišćenje usluga po utvrdjenoj cijeni, prema količini utrošene vode.\nU sluačju bespravnog priključenja na fekalnu mrežu, Javno preduzeće će procjenom utvrditi količinu ispuštenih fekalnih voda za period od bespravnog priključenja, odnosno do ugradnje vodomjera ili uredjaja za mjerenje ispuštenih fekalnih voda.\nKorisnici plaćanja usluga za odvodjenje i prečišćavanje fekalnih voda vrše u roku od 8 dana od dana dostavljanja računa.\nNaplata usluga iz stava 1. ovog člana od fizičkih lica vrši se na licu mjesta od strane inkasanta na naplatnom punktu Javngo preduzeća ili uplatomna žiro račun.\nNaplata od pravnih lica vrši se na osnovu ispostavljenih računa.\nCijene usluga odvodjenja i prečišćavanja fekalnih voda utvrdjuje Upravni odbor Javnog preduzeća, na koje saglasnot daje Predsjednik opštine.\nNadzor nad sprovodjenjem ove odluke vrši organ lokalne uprave nadležan za stambeno komunalne poslove i zaštitu životne sredine.\nInspekcijski nadzor nad sprovodjenjem ove odluke vrši komunalna inspekcija.\nNovčanom kaznom u iznosu od desetostrukog do dvjestostrukog iznosa minimalne zarade u Republici, kazniće se za prekršaj Javno preduzeće ako:\nako ne održava sistem za vodosnabdijevanje u funkcionalnom i ispravnom stanju (čl. 6.Odluke),\nne obezbijedi kvalitetno i blagovremeno snabdijevanje vodom grada i naselja gradskog karaktera (čl. 7. Odluke),\nne izda saglasnost na izradjenu investiciono tehničku dokumentaciju u propisanom roku (čl. 10. Odluke),\nne izda dozvolu za priključenje objekta na vodovodni sistem (čl. 11. Odluke),\nako postupa suprotno odredbama (čl. 19. Odluke),\nuskrati isporuku vode korisniku, a da se za to nijesu ispunili uslovi iz čl. 24. Odluke,\nna zahtjev korisnika ne izvrši kontrolu ispravnosti vodomjera u odredjenom roku ili da u slučaju ne ispravnosti ne zamijeni (čl. 27. Odluke),\nne čuva trajno dokumentaciju o izvedenom stanju vodovodnog sistema (čl. 28. Odluke),\nne održava objekte u skladu sa članom 45. Odluke,\nne donese Pravilnik u skladu sa članom 46. stav 2. Odluke ,\nne izvrši priključenje u propisanom roku, a postoje tehnički uslovi iz čl. 46.Odluke,\nne čuva dokumentaciju u skladu sa čl. 55. Odluke.\nne donese Pravilnik u odredjenom roku ili se ne pridržava njegovih odredaba (čl. 59.),\nne izda dozvolu za priključenje objekata na kanalizacioni sistem, a radovi su izvedeni prema uslovima i saglasnošću Javnog preduzeća (čl. 62. Odluke),\nuskrati usluge za odvodjenje otpadnih voda korisniku a da se nisu stekli uslovi iz čl. 73. stav 1. ove odluke,\npriključi fekalnu kanalizaciju na atmosfersku kanalizacionu mrežu (čl. 78. Odluke).\nZa prekršaje iz stava 1. ovog člana kazniće se odgovorno lice u Javnom preduzeću novčanom kaznom u iznosu od trostrukog do petnaestostrukog iznosa minimalne zarade u Republici.\nNovčanom kaznom u iznosu od jednostrukog do dvadesetostrukog iznosa minimalne zarade u Republici kazniće se za prekršaj pravno lice ili preduzetnik ako :\nposutpi suprotno odredbama čl. 8. ove odluke,\npriključi objekat na vodovodni sistem bez dozvole Javnog preduzeća ( čl. 11. Odluke),\nne postupi u skladu sa odredbama čl. 15. ove odluke,\nvrši priključenje na vodovodni sistem suprotno čl. 16. ove odluke,\nizvodi radove iznad, ispod ili u neposrednoj blizini cjevovoda, postrojenja i uredjaja, kojima Javno preduzeće pruža usluge i koji su mu povjereni na upravljanje, bez dozvole Javnog preduzeća, (čl. 21. Odluke),\nsklonište za vodomjer ne održava shodno čl. 31. Odluke,\nne prijavi svaki kvar na priključku i vodomjeru (čl. 32. Odluke),\nupotrebi zatvarač ispred glavnog vodomjera (čl. 33. Odluke),\nkućne vodovodne instalacije koristi za uzemljenje električne instalacije (čl. 34. Odluke),\nkoristi neracionalno i nenamjenski vodu za piće (čl. 36. Odluke),\nne omogući čitanje vodomjera (čl. 39. Odluke),\nne radi objekte pod uslovima iz čl. 44. Odluke,\nsamovoljno spoji objekat na atmosfersku kanalizaciju (čl. 48. Odluke),\nizvodi radove bez saglasnosti Javnog preduzeća (čl. 49.Odluke),\nnepropisno ili nemarno upotrebi atmosfersku kanalizaciju (čl. 50. Odluke),\npostupi protivno odredbama čl.52. Odluke ,\npostupi protivno odredbama čl. 53. Odluke.\nizvrši priključak suprotno čl. 60. Odluke,\npriključak na kanalizacioni sistem fekalne kanalizacije nije izvršen uz saglasnost Javnog preduzeća (čl. 62. Odluke),\nne postupi u skladu sa čl. 63. Odluke,\nzvodi radove iznad, ispod objekata fekalne kanalizacije bez odobrenja Javnog preduzeća (čl. 70. Odluke),\nne kontroliše ili ne obezbjedjuje propisani kvalitet ispuštenih voda u kanalizacionu mrežu (čl. 75. Odluke),\nne održava unutrašnju instalaciju u ispravnom stanju (čl. 76. Odluke),\nfekalnu kanalizaciju koristi za odvodjenje atmosferskih voda i voda od pranja ulica i drugih površina (čl. 78. Odluke).\nZa prekršaje iz stava 1. ovog člana kazniće se fizičko lice novčanom kaznom od jednog do desetostrukog iznosa minimalne zarade u Republici.\nJavno preduzeće je dužno da uskladi opšte akte sa odredbama ove odluke u roku od 60 dana od dana njenog stjupanja na snagu.\nPravilnik iz čl. 19. tačka 2. čl.46. stav 2. i čl. 59. donijeće se u roku od 60 dana od dana stupanja na snagu ove odluke.\nKorisnici čije instalacije, odnosno priključci nijesu izvedeni u skladu sa tehničkim uslovima utvrdjenim Pravilnikom, dužni su da ih usklade sa uslovima iz Pravilnika u roku od 1 godine od njenog donošenja.\nDonošenjem ove odluke prestaje da važi poglavlje VIII, XI i XII Odluke o utvrdjivanju opštih uslova za vršenje komunalnih djelatnosti na teritoriji opštine Pljevlja (“Sl. novine opštine Pljevlja”, br. 3/91 i 5/91).\nOva odluka stupa na snagu osmog dana od dana objavljivanja u “Službenim novinama opštine Pljevlja”.\nSKUPŠTINA OPŠTINE PLJEVLJA\nP R A V I L N I K O USLOVIMA ZA PROJEKTOVANJE, IZGRADNJU I ODRŽAVANJE\nVODOVODNOG SISTEMA I OPŠTE ODREDBE\nOvim Pravilnikom se bliže određuju vodovodni sistemi kojima J.P.” Vodovod” Pljevlja ( u daljem tekstu: Javno preduzeće ) pruža usluge vodosnabdijevanja, utvrđuju tehnički uslovi za projektovanje, izgradnju i nadzor nad izgradnjom vodovodnih objekata, uslovi i način odobravanja i izvođenja vodovodnih priključaka na gradsku vodovodnu mrežu, uslovi i način preuzimanja na upravljanje i održavanje novoizgrađenih objekata, održavanje vodovodnih sistema i drugi uslovi u vezi sa pružanjem vodosnabdijevanja.\nObjekti vodovodnih sistema kojima J.P.”Vodovod ” pruža usluge vodosnabdijevanja su:\nizvorišta sa crpnim stanicama i zaštitnim zonama,\nprimarni cjevovod i razvodna mreža sa svim objektima i instalacijama vodovodnog sistema,\nrezervoari sa zaštitnim zonama za vodovodni sistem,\npriključci od uličnih cjevovoda do mjernih instrumenata, uključujući i mjerni instrument\nII PROJEKTOVANJE, IZGRADNJA I NADZOR KOD IZGRADNJE VODOVODNIH OBJEKATA\nObaveza je investitora da za izradu projektne dokumentacije od Javnog preduzeća traži da mu se odrede uslovi za priključenje na vodovodnu mrežu. U zahtjevu investitor mora naglasiti koje su potrebne količine vode i režim korišćenja.\nUslovi priključenja treba da sadrže: mjesto priključenja i sve tehničke i hidrauličke elemente za cjevovode i priključke koji se projektuju i za cjevovode na koje se vrši priključenje.\nPoložaj podzemnih PTT i elektro instalacija sa pratećim objektima, fekalna i atmosferska kanalizacija u odnosu na vodovodne cijevi mora biti:\na) Vertikalni položaj\nPTT i elektro instalacije kod ukrštanja moraju biti postavljeni iznad tjemena vodovodnih cijevi min. 30 cm,\nfekalna kanalizacija mora biti postavljena ispod donje ivice vodovodnih cijevi min. 20 cm.\nIzuzetno, ukoliko topografski i drugi elementi to uslove vodovod se može, uz posebnu zaštitu, postaviti ispod fekalne kanalizacije,\nodstojanje atmosferske kanalizacije u odnosu na vodovod mora biti min. 20 cm\nb) Horizontalni položaj\nMeđusobna odstojanja vodovodnih cijevi od fekalne atmosferske kanalizacije iznosi min. 0,80 m od spoljnjih ivica cijevi, a između vodovodnih cijevi i PTT i elektro kabliva min. 0,50 m.\nUslove projektovanja za izgradnju svih vodovodnih objekata daje Javno preduzeće.\nUrađena projektna dokumentacija mora se dostaviti na uvid Javnom preduzeću radi izdavanja saglasnosti na projekat. U Javnom preduzeću vrši se kontrola da li je projektna dokumentacija urađena u skladu sa zakonskim propisima, tehničkim normativima, urbanističkim planom i propisanim uslovima priljučenja.\nTroškove propisivanja uslova i davanje saglasnosti na urađenu dokumentaciju snosi investitor.\nNakon završetka radova na izgradnji vodovodne mreže, izvođač je obavezan da izvrši hlorisanje i ispiranje mreže,hidrauličko ispitivanje, do dobijanja ispravnih uzoraka koji su ispitani od strane nadležne organizacije ili ovlašćene laboratorije.\nU slučaju kada je izvođenje radova na vodovodnoj mreži vršio drugi izvođač i kada su radovi završeni, obaveza je da se izvrši primopredaja između investitora i Javnog preduzeća. Javno preduzeće će preuzeti na upravljanje i održavanje sve novoizgrađene vodovodne objekte, koji su urađeni po projektu na koji je Javno preduzeće dalo saglasnost\nInvestitor je obavezan da prije predaje vodovodnih objekata na održavanje Javnom preduzeću, dostavi projekat izvedenog stanja, geodetski elaborat snimljenog stanja i izvod iz katastra podzemnih instalacija o izvršenom oknjženju.\nIII USLOVI I NAČIN ODOBRAVANJA I IZVOĐENJA PRIKLJUČAKA NA GRADSKU VODOVODNU MREŽU\nU slučajevima gdje je izgradnju gradske vodovodne mreže finansirao pojedinac, grupa građana ili mjesna zajednica, podnosilac zahtjeva za odobrenje priključka je obavezan priložiti njihovu saglasnost.\nUkoliko podnosilac zahtjeva ne može da obezbijedi traženu saglasnost, Javno preduzeće će odobriti priključenje ukoliko za to postoje tehnički uslovi, s tim što je podnosilac zahtjeva obavezan da uplati obračunati iznos na ime troškova izgradnje cjevovoda na koji se vrši priključenje.\nTroškovi iz predhodnog stava se obračunavaju proporcialno troškovima učešća u izgradnji zajedničkog cjevovoda do mjesta priključenja novog korisnika.\nPriključenje na gradsku vodovodnu mrežu može se izvršiti smo na osnovu obrađene tehničke dokumentacije i otvorenog radnog naloga. Troškove izgradnje vodovodnog priključka snosi vlasnik objekta za koga se priključak izvodi.\nU slučaju da priključni cjevovod prelazi preko tuđeg zemljišta , investitor je obavezan podnijeti sudski ovjerenu dozvolu vlasnika zemljišta preko koga polaže priključni cjevovod odnosno gdje postavlja sklonište za vodomjer, odnosno pravosnažni akt o utvrđivanju prava aktivnosti na izgadnji i održavanju vodovodnih instalacija na tom zemljištu\nVodovodni priključak po pravilu izvodi Javno preduzeće, a u izuzetnim slučajevima priključak, sem neposrednog priključenja na gradsku vodovodnu mrežu može izvoditi i drugi izvođač, koji je osposobljen za tu vrstu djelatnosti i uz saglasnost Javnog preduzeća. Neposredno priključenje na gradsku vodovodnu mrežu obavezno vrši Javno preduzeće. U slučajevima kada priključak izvodi drugi izvođač, kvalitativni nadzor mora obavljati Javno preduzeće.\nNezavisno od hidrauličkog proračuna prečnik vodovodnog priključka ne može biti manji od Ø ¾ ” (19 mm ). Način izvođenja priključaka, izbor profila i vrste materijala i zaštite priključaka od spoljnih uticaja određuje Javno preduzeće.\nNabavku materijala za priključak po pravilu vrši investitor, a u izuzetnim slučajevima nabavku može izvršiti Javno preduzeće. Materijal za priključak mora odgovarati standardima i mora imati odgovarajuće ateste i ne smije biti upotrebljivan. Vodomjer mora biti plombiran od strane nadležnog organa.\nVodomjeri moraju biti smješteni u posebnim zatvorenim skloništima, koja se izvode o trošku investitora. Skloništa se izvode po upustvima i tipovima koje propisuje Javno preduzeće i koja čine sastavni dio ovog Pravilnika. Skloništa mogu biti izvedena kao šahtovi koji se izvode van objekta ili kao metalne kutije koji se postavljaju u objektu, kod stambenih zgrada, prema izdatim uslovima priključenja i detalju iz priloga.\nSkloništa za vodomjer moraju biti postavljena na pristupačnim mjestima i tamo gdje je onemogućeno zadržavanje površinskih i podzemnih voda. Sklonište se postavlja 1-2 m u imaju korisnika u pravcu priključka. Ukoliko se građevinska i regulaciona linija poklapaju, sklonište za vodomjer se može postaviti u podrumu objekta.\nSvi ugrađeni vodomjeri moraju biti odgovarajućeg tipa(do klase«C«) i imati obezbjeđen atest od nadležne institucije, prema važećim propisima i standardu.\nVodomjer i prvi ventil moraju biti plombirani od strane Javnog preduzeća prilikom izvođenja radova na priključku kao i prilikom svake zamjene vodomjera.\nOsnovni uslov za davanje saglasnosti za postavljanje posebnih internih vodomjera je potpuna ispravnost vodovodnih instalacija od glavnog vodomjera do spoja sa kućnim instalacijama u objektu. Na pismeni zahtjev budućeg korisnika i dokazom da je do tada izmirio sve obaveze za utrošenu vodu Javno preduzeće daje uputstva za ugradnju i postavljanje internih vodomjera.\nPosebni interni vodomjeri moraju biti postavljeni na pristupačnim mjestima za očitavanje, opravke i zamjene uz obezbjeđen sanitarno higijenski uslov.\nPo pravilu za ugradnju posebnih internih vodomjera profila Ø ½ ” i ¾ “,propusne moći 2 i 5 m³/h koriste se atestirani horizontalni vodomjeri sa žigom ne starijim od 1 godine. Izuzetno se odobrava ugradnja i vertikalnih vodomjera pod istim uslovima, ukoliko nije moguće primjeniti rješenje sa horizontalnim vodomjerom. Vodomjer mora biti pravilno ugrađen što podrazumjeva potpuno horizontalni položaj po obadvije ose, sa dva ventila ispred i iza vodomjera.\nNačin mjerenja, obračuna i fakturisanja utrošene vode kod korisnika sa jednim ili sa više internih vodomjera i glavnim vodomjerom definisaće se posebnim pravilnikom za obračun i naplatu isporučene vode.\nIV ODRŽAVANJE VODOVODNOG SISTEMA\nPri izvođenju i rekonstrukciji na javnoj vodovodnoj mreži i objektima zabranjeno je njihovo uključivanje u sistem vodosnabdijevanja dok se prethodno ne izvrše higijensko sanitarni radovi. Po izvršenom pregledu, ispiranju, dezinfekciji i dobijene saglasnosti atesta od odgovarajućih službi, cjevovod – objekat se pušta u rad.\nPopravke i promjene na vodovodnom priključku,do jernog instrumenta isključivo izvodi Javno preduzeće o svom trošku. Popravke i promjene na vodomjeru sa armaturom isključivo izvodi Javno preduzeće.\nKorisnik je u obavezi pismenim putem obavjestiti Javno preduzeće o svakoj promjeni nastaloj na vodomjeru(kvar,oštećenje plombe,raskidanje plombe,neispravnost,povećanu potrošnju…).Javno preduzeće preko svojih službi će takođe pratiti sve promjene na mjernim instrumentima i blagovremeno reagovati..\nJavno preduzeće je u obavezi nakon registrovane prijave o promjeni na vodomjeru,izvršiti utvrđivanje činjeničnog stanja (formirana komisija od strane organa upravljanja) i preduzeti potrebne mjere da se nedostatci otklone i vodomjer dovede u ispravno stanje.\nUkoliko je vodomjer, na kom je izvršena promjena, uredno plombiran zvaničnom plombom preduzeća i nadležna komisija konstatovala njegovu neispravnost,koja nije prouzrokovana od strane korisnika(fizičkim oštećenjem,i sl.)Javno preduzeće će izvršiti zamjenu postojećeg sa novim vodomjerom o svom trošku.Postojeći neispravni vodomjer će biti baždaren i tako će biti otklonjena njegova neispravnost.\nUkoliko je vodomjer, na kom je izvršena promjena, uredno plombiran zvaničnom plombom preduzeća a nadležna služba(komisija) konstatovala njegovu neispravnost koja je prouzrokovana od strane korisnika(fizičkim oštećenjem, nepropisno zaštićeno sklonište-šaht, nepropisan tip mjernog instrumenta, starost sl.) javno preduzeće će izvršiti zamjenu postojećeg sa novim vodomjerom o trošku korisnika.Postojeći neispravni vodomjer će biti baždaren i tako će biti otlonjena njegova neispravnost.\nUkoliko vodomjer, na kom je izvršena promjena, nije uredno plombiran zvaničnom plombom preduzeća a nadležna služba (komisija) konstatovala činjenično stanje i neispravnost vodomjera koja je prouzrokovana od strane korisnika (raskidanje plombe,fizičko oštećenje…), Javno preduzeće će izvršiti zamjenu postojećeg sa novim vodomjerom o trošku korisnika. Postojeći neispravni vodomjer će biti baždaren i tako će biti otlonjena njegova neispravnost.\nJavnim česmama smatraju se česme koje se nalaze na pijacama, parkovima i drugim javnim površinama, a služe za piće.\nOdržavanje javnih česama i fontana obuhvata zamjenu dotrajalih dijelova i druge radnje koje su potrebne za njihovu ispravnost. Javne česme i fontane održava Javno preduzeće ( uz naknade od strane korisnika – odnosno investitora).\nV DRUGI USLOVI U VEZI SA PRUŽANJEM USLUGA VODOSNABDIJEVANJA\nVodovod je obavezan da u slučajevima kada postojeći kapaciteti ne mogu da zadovolje potrebe vodom svih korisnika, obavjestiti korisnika putem sredstava informisanja o obavezi racionalnog korišćenja vode .\nSastavni dio ovog Pravilnika su tehnički detalji i obrasci, pravila, koje utvrđuje nadležna služba Javnog preduzeća.\nVodovod Herceg Novi\nVodovod i kanalizacija Podgorica\nSocijalne mreze\trss\nZadnje aktuelnosti\tobavjestavamo\nCopyright by Vodovod pljevlja, all rights reserved. Powered by Bild Studio theme – Karma.


Građanske Inicijative | SAVRŠENI PROJEKAT ILI SAVRŠENA PLJAČKA (5. DEO)\n02 Apr SAVRŠENI PROJEKAT ILI SAVRŠENA PLJAČKA (5. DEO)\nBeograd, 2. april 2022. godine\nU totalu oko 521.235.000 dinara građanskih para je za 7 godina gotovo kompletno završilo u džepovima svega nekoliko vlasnika medija u Nišu. Onih bliskih režimu ili onih koji su i sami deo režima. Preračunato u evre – blizu neverovatnih 4,5 miliona evra.\nU prethodnim delovima serijala obrađeni su događaji koji su prethodili donošenju seta medijskih zakona koji su značili povlačenje države iz vlasništva u medijima, ali i uspostavljanje projektnog sufinansiranja medija. Kako su protekli prvi konkursi – kako je novac raspoređen i koje su ih kontraverze pratile. Ko se među prvima ušančio, kako su se televizije privatizovale, kako se nastajale nove, i kako su se uzdizala medijska carstva Vidosava Radomirovića, Bratislava Gašića, Slađane Ostojić i Zvezdana Milovanovića.\n— Peti deo —\nKONKURS 2021 – JOŠ JEDNA POTVRDA DA JE REČ O UNAPRED NAMEŠTENIM REZULTATIMA\nProšlogodišnje odlučivanje je više sličilo onom od pre dve, tri i četiri godine jer je ponovo imenovana petočlana komisija nalik onim u 2017, 2018. i 2019. godini.\nIspred PROUNS-a je imenovana Ljubica Džonov Zdravković, glavna i odgovorna urednica RTV Vranje, vlasnika Zorana Veličkovića Zuje. Na predlog Društva novinara Niša u komisiju je sela Ana Jovanović, glodur RTV Leskovac koju je privatizovao Radoica Milosavljević (inače dugogodišnja PR gradonačelnika Leskovca), na predlog RAB Srbija članica komisije je postala Nevena Azinović, kreativna direktorka NAXI Media Mix-a. Po četvrti put za 7 godina u komisiji se ponovo kao nezavisni ekspert našao Vladimir Veljković Caja, direktor RTV Pirot, takođe privatizovane stanice od strane Radoice Milosavljevića. U komisiju je sela i Anica Miletić, direktorka RTV Trstenik koju je pod čudnim okolnostima kupio Velibor Jovanović, biznismen iz Kruševca blizak sa Bratislavom Gašićem.\n(Rešenje o imenovanju članova stručne komisije: https://www.gu.ni.rs/wp-content/uploads/Resenje-o-imenovanju-clanova-strucne-komisije.pdf )\nNažalost, Rešenje o podeli će samo još jednom dokazati svu nezakonitost procesa sufinansiranja medijskih sadržaja u javnom interesu u Nišu. Svu tu beskrupuloznu bahatost u pustošenju budžetskih sredstava i njihovo dogovoreno prelivanje u tačno određene džepove, koji su svake godine sve drčnije dublji, da u njih može da stane još par miliona građanskih para više.\nKajmak će pokupiti ponovo isti igrači: Vitko Radomirović, Slađana Ostojić, Gašić, Zvezdan Milovanović. Ponovo će biti dodeljena sredstva Radomirovićevim nepostojećim „Narodnim novinama plus“, okruglo 10 miliona, fantomskoj Deni video produkciji 2,15 miliona, fantomskom Balance Media 1,5 miliona ali i RTV Belle Amie čitavih 13 i još 2,7 miliona radiju Belle Amie. Radomirović će sa Ostojićkom bratski podeliti još dodatnih 12,5miliona dodeljenih Niškoj televiziji. Za Gašića će biti odvojeno 11,95 miliona za TV Zona Plus i još dodatnih standardnih 500.000 za portal. Milovanović će za Kopernikus inkasirati 4,1 milion. Sredstva će dobiti i tata i sin Miljković, te 2021. u nešto nižem iznosu od 600.000 i 300.000. Dobiće novac i RAB-ovci Banker Naxi i Radio Talas (Radio IN), 800.000 dinara svaki.\nSamo će se još dva projekta izdvojiti po osvojenoj sumi – NG Timu će biti dodeljeno 1,2 miliona, i City Marketing Centru okruglo milion. Svi ostali projekti finansirani su neuporedivo nižim iznosima.\nDa sumiramo i ovu neveselu raspodelu slikovitim brojevima. Od 69 miliona namenjenih konkursu, 60,9 miliona je raspodeljeno „perjanicima“ i medijima iz interesne ekonomske grupacije kooperativnih članova komisije, ili izraženo u procentima 88,3%.\nNormalan čovek mora da postavi normalno pitanje: Zašto svi ti ljudi koji sede u komisijama pristaju na nešto što se uz svaki pokušaj da se biraju reči mora nazvati kriminalom? Jer, nameštanje konkursa, tendera, javnih nabavki jeste kriminal, baš kao i svesno ili nesvesno učestvovanje u organizovanju ili umrežavanju radi činjenja tog kriminalnog dela. A mi na delu, ne samo u Nišu već širom Srbije, imamo pravu pravcatu medijsko-političko-interesnu hobotnicu.\nZa vlastodršce i političare je to, nažalost, normalan model ponašanja. Najslađe je našim novcem da plaćaju promociju, besomučno praćenje bez smisla, reda i ukusa, i da drže medije na uzici. Svi su političari otkako je sveta i veka tome težili. Ali zašto u tome učestvuju ljudi iz medija?\nOdgovor je zapravo tužno jednostavan. Zbog para. I taj je deo ove hobotnice zapravo prilično patetičan i ujedno najslabija karika u tom nečasnom lancu trgovine uticajem i korupcije.\nStvar postaje mnogo jasnija kada se na primer niški konkurs u periodu 2015.-2021. posmatra zajedno sa vranjskim. S obzirom da je izbor komisija u Vranju veoma netransparentan, pa za mnoge godine nema javno objavljene odluke o formiranju komisije kao što je na primer slučaj sa 2020. godinom kada ni nakon objavljivanja Rešenja o raspodeli sredstava nije objavljeno ko su fantomski članovi komisije koji su podelili milione građana uglavnom medijima pod direktnom kontrolom SNS-a, ipak se nedvosmisleno zna da su u komisijama 2017, 2018. i 2019. sedeli Danijela Ivanković, predsednica Društva novinara Niša i zamenica glavne i odgovorne urednice i direktorice Gašićeve TV Zona Plus (ujedno i generalne sekretarke PROUNS-a), Miodrag Miljković, Dušan Miljković (obojica u rukovodstvu Društva novinara Niša ali i PROUNS-a), Nikola Panić (RAB Srbija), Vladimir Veljković iz PROUNS-a, te Đorđe Kovačević, direktor RT Kruševac koje je kupio Radoica Milosavljević i Emil Ivanović (obojica iz Nove mreže Srbije), takođe i Milan Petković (PROUNS, Društvo novinara Niša). Tih istih godina Zuja je bio predsednik niške komisije koja je dodelila ogroman novac medijima iz kojih su bili članovi vranjske komisije, a oni su mu uzvratili najvećim iznosima na konkursu u Vranju za obe televizije kojima je vlasnik. Oni su, takođe, velike iznose dodelili i televiziji Vranjska Plus koja je u vlasništvu porodice Gašić.\nPored PROUNS-a, Društva novinara Niša, Nove mreže Srbije, RAB-a, željeni kandidati u lokalnim samoupravama, ali nažalost i u ministarstvu, jesu i kandidati iz Društva novinara Vojvodine, Comneta i sporne Asocijacije elektronskih medija Vojvodine.\nKoalicija novinarskih i medijskih udruženja ima saznanja o tome da je ova Asocijacija dugo funkcionisala kao preduzeće i da se na način koji je sada predmet sudskog spora, preregistrovala u medijsko udruženje kako bi formalno stekla pravo da predlaže članove stručnih komisija. Iz tužbe u koju su članice koalicije imali uvid, proizilazi da je Asocijacija elektronskih medija Vojvodine originalno imala četiri izdavača medija kao svoje vlasnike, da je ostala bez dva vlasnika koji su obrisani iz registra. Od preostala dva vlasnika, jedan je odbio da učestvuje u preregistraciji u udruženje i sada od suda traži utvrđivanje ništavosti akata na osnovu kojih je prevođenje dozvoljeno. Pod pretpostavkom da su činjenični navodi iz tužbe tačni, u koju činjenicu medijska i novinarska udruženja nemaju razlog da sumnjaju, ispostavlja se da Asocijacija elektronskih medija Vojvodine nije udruženje, već produžena ruka jednog jedinog izdavača medija, koji fingirajući postojanje udruženja, pokušava da izigra sistem projektnog sufinansiranja ostvarivanja javnog interesa u oblasti javnog informisanja.)\nKONKURSI U VRANJU 2017. I 2018.\nGodine 2017. gradonačelnik Vranja Slobodan Milenković (SNS) formirao je komisiju u sastavu: Miodrag Miljković (ispred Društva novinara Niša), Milan Petković (ispred Društva novinara Vojvodine) i Slobodan Marković iz Vranja, profesor filozofije i dugogodišnji aktivni član UNS.\nPošto Milenković ne zna o medijima ništa, postavlja se pitanje kako je odabrao baš ove članove. Tako što su mu rekli da ih stavi u komisiju upravo Zoran Veličković Zuja, nekadašnji direktor a sada vlasnik prorežimske RTV Vranje i RTV Bujanovac, ali i direktorica Vranjske Plus TV koju kontroliše Gašić. Zanimljiv je pogotovo izbor Milana Petkovića, saborca Zorana Veličkovića iz Koalicije ZUM, koja je sve vreme opstruirala donošenje seta medijskih zakona. Da li treba uopšte naglasiti da je skoro sav novac otišao u džep Veličkovića i Vranjske plus SNS TV, ali nije zanemarljivo pomenuti da je novac dat i niškoj Zona Plus TV koja se u Vranju i ne vidi.\nKonkurs je ocenjen kao skandalozan, pogotovo što je nakon njega došlo do gašenja Vranjskih novina.\nGodine 2018. u Vranju su zasedale 2 komisije – jedna za televizijske projekte, a druga za radio i portale. Milenković, po istom principu kao i 2017. formira komisije više nego sporne.\nZa TV projekte:\n1. Vesna Bunijevac, na predlog sporne Asocijacije elektronskih medija Vojvodine, dugogodišnja radnica TV Inđija (neprovereno radnica u računovodstvu), vlasnik TV Inđije je ujedno i vlasnik TV Sremska iz Šida (članica Nove mreže Srbije)\n(Koalicija novinarskih i medijskih udruženja ima saznanja o tome da je ova Asocijacija dugo funkcionisala kao preduzeće i da se na način koji je sada predmet sudskog spora, preregistrovala u medijsko udruženje, kako bi formalno stekla pravo da predlaže članove stručnih komisija. Iz tužbe u koju su članice koalicije imali uvid, proizilazi da je Asocijacija elektronskih medija Vojvodine originalno imala četiri izdavača medija kao svoje vlasnike, da je ostala bez dva vlasnika koji su obrisani iz registra. Od preostala dva vlasnika, jedan je odbio da učestvuje u preregistraciji u udruženje i sada od suda traži utvrđivanje ništavosti akata na osnovu kojih je prevođenje dozvoljeno. Pod pretpostavkom da su činjenični navodi iz tužbe tačni, u koju činjenicu medijska i novinarska udruženja nemaju razlog da sumnjaju, ispostavlja se da Asocijacija elektronskih medija Vojvodine nije udruženje, već produžena ruka jednog jedinog izdavača medija, koji fingirajući postojanje udruženja, pokušava da izigra sistem projektnog sufinansiranja ostvarivanja javnog interesa u oblasti javnog informisanja.)\n2. Vladimir Veljković, direktor RTV Pirot, član IO PROUNS, četiri puta član niške komisije zajedno sa Zoranom Veličkovićem\n3. Đorđe Kovačević, direktor RTV Kruševac (Radoica vlasnik; ta TV je takođe članica Nove mreže Srbije)\nSredstva je dobila produkcija „Naisa“ (200.000 dinara) u vlasništvu Dušana Miljkovića, člana Nadzornog odbora Društva novinara Niša (ujedno i sina Miodraga Miljkovića, člana Izvršnog odbora Društva novinara Niša i prošlogodišnjeg predsednika komisije u Vranju), produkcija „Matex SP“ sa (150.000 dinara) čiji su vlasnici zaposleni na RTV Vranje, dok je ostatak do 13,5 miliona podelilo šest televizija: TV “Info puls” dobija 700.000 dinara, RTV Vranje 5,65 miliona dinara (vlasnik Zoran Veličković Zuja, predsednik PROUNS), TV “Ritam” 800.000 dinara, RTV “Bujanovac” 600.000 dinara, (vlasnik 74% udela Zoran Veličković Zuja, predsednik PROUNS), TV “Vranjska plus” 5,0 miliona dinara (SNS TV, smatra se da je iza nje Gašić) i TV “Vladičin Han” 400.000 dinara.\nPraktično, Zoran Veličković Zuja (predsednik PROUNS i član Nove mreže Srbije) dobio je, kao vlasnik dve televizije, ukupno 6,2 miliona dinara, ili skoro polovinu predviđene sume, a SNS partijska „Vranjska Plus“ 5 miliona.\nZa Radio i portale:\n1. Danijela Ivanković, predsednica Društva novinara Niša, zamenica Slađane Ostojić glavnog i odgovornog urednika niške TV Zona plus, koja je u vlasništvu porodice direktora BIA Bratislava Gašića ujedno i suvlasnice Niške Televizije, generalne sekretarke i prve potpredsednice PROUNS\n2. Emil Ivanović iz Udruženja građana “Nova Mreža Srbije”\n3. Đorđe Kovačević, kao “nezavisni medijski stručnjak“, direktor RTV Kruševac (Radoica Milosavljević vlasnik; ta TV je takođe članica Nove mreže Srbije)\nSa po 100.000 dinara sufinansiraće se projekti internet portala Vranje.net, Bujanovačkih, Adria Media grup Beograd, Novosti dana (portal prošlogodišnjeg člana komisije u Vranju, Milana Petkovića, koji je ujedno u Upravnim odborima i PROUNS i Društva novinara Niša), portala Čuvari Srbije (na neki način povezani sa RTV Vranje, zanimljivo je da im je i u Nišu prošao projekat) i Informativnog press Centra Vladičin Han.\nProjekat portala OK Naxi radija (ova nekada nezavisna radio stanica je sada kontrolisana od SNS) podržan je sa 350.000, portala TV Vranjska plus sa 400.000, leskovačkih portala Jugmedija i JUGpress sa po 150.000, dok su projekti portala Radio televizije Vranje i Vranje News podržani sa po 250.000.\nOd radio stanica sufinansiraće se projekti medijske kuće Radio Ritam Vranjska Banja sa 200.000 dinara, OK Naxi radija sa 550.000 dinara, a Radio Vranja sa 400.000 dinara.\nKako se vidi u ovom delu poziva za 2018 ponovo su najbolje prošli režimska TV Vranjska plus sa 400.000 i Zoran Veličković Zuja koji je za dva medija (portal i radio) dobio zbirno 650.000.\nŠema funkcioniše tako što se jedni isti kandidati za komisije (uglavnom uvek iz rukovodstava istih no name medijskih udruženja) u dogovoru sa lokalnim vlastodršcima ubacuju u komisije sa već određenim iznosima koje treba dodeliti povlašćenim vlasnicima režimskih medija. Naizmenično ih predlažu PROUNS, pa Društvo novinara Niša, ili Nova mreža Srbije a neretko se javjalju i kao nezavisni stručnjaci. Po sistemu, Nišlije se ubacuju u vranjsku a Vranjanci, Piroćanci u nišku komisiju i tako od grada do grada, pa sve do Ministarstva.\nJedne godine Veličkovića je za nišku komisiju predložilo Društvo novinara Niša, druge PROUNS, on dodeljuje novac Zoni Plus, Vitku, a Danijela Ivanković Vranjskoj TV. I tako se ukrug nameštaju konkursi i trguje uticajem. U toj nečasnoj raboti aktivnu ulogu igraju gradski ili opštinski organi koji komisije biraju. Lokalni vlastodršci dobijaju plaćene perjanike i sigurne termine za propaganda, a dobri nezavisni mediji propadaju.\nNažalost, s obzirom na broj mesta u komisijama na nivou Ministarstva poslednje 3 godine koje su PROUNS, Društvo novinara Niša imali i kao udruženja ali i kao „nezavisni“ stručnjaci (prošle godine čak 26 članova komisija Ministarstva je bilo sa Veličkovićevih televizija), jasno je da je čitava stvar ako ne organizovana onda bar podržana od strane najviših državnih organa. Rezultati konkursa, govore sasvim slikovito o svemu tome.\nAko neko, nakon svega navedenog, i dalje misli da postoji nekakva slučajnost u svemu što se dešava, daleko je u krivu. Kao što rekosmo, slučajnosti nema. Ima samo zle namere i nezakonitog delovanja organizovane kriminalne grupe. Ima i zastrašujućeg iznosa od 4.5 miliona evra građanskih para, koja je mala grupa nezasitih vlasnika medija bliskih režimu samo u Nišu strpala u džep za poslednjih 7 godina, kroz nameštene konkurse, besramno misleći da će ostati neopaženi. A iz godine u godinu bivali su sve drčniji.\nU Nišu je upravo konkurs za 2022. u toku, sa bestidnim gornjim pragom po projektu od 20 miliona. Mučan je osećaj da se već sada da naslutiti kakav će biti sastav “stručne” komisije a i kako će izgledati raspodela velikih 85 izbornih miliona. Još je mučniji osećaj da će zarad mrvica sa stola, većina medija ćutati i dalje jer je u ćutanju sigurnost. A i mrvice nekako lakše skliznu niz grlo. Ne možemo da se ne zapitamo – šta bi bilo da su se makar samo još dva medija popela sa nama iz City radija i Južnih vesti, na improvizovanu binu ispred Narodnog pozorišta one davne 2016.i da su uzviknuli: Ne može tako! Da su nam se pridružili i građani u odbrani sopstvenog budžeta. Da su nam se pridružili radnici tih istih povlašćenih medija, kojima se uprkos svim tim zilionima i trilionima otetih sa budžeta isplaćuju zarade nedostojne čoveka.To nikada nećemo saznati. Kao što ćemo teško saznati da li se i koliki se deo ovog impozantnog kolača vraća u stranačku kasu i kojim mehanizmom.\nNeko će jednom ipak morati da pruži neke odgovore i za sve to snosi odgovornost. U to smo duboko uvereni. I ovo je samo način da na sistematizovan način zabeležimo sve aktere u tom nečasnom činu. Da se ne zaboravi. Jer jednom će i ovo vreme proći. I otvoriće se fioke iz kojih će kao ružno ogledalo proviriti sva nakaznost sistema koji je doveo medijsku profesiju do ivice opstanka. Savršenu ideju o savršenim projektima u javnom interesu – do naizgled savršene pljačke.


Vučić: Haaški sud nije pomirio regiju, stanje jako loše – Energy Press\nVučić: Haaški sud nije pomirio regiju, stanje jako loše\nVučić je, govoreći u programu B92, ustvrdio da ekstremizam jača u svim zemljama zapadnog Balkana i poručio kako ne želi biti predsjednik vlade koja bi morala surađivati s protagonistima nestabilnosti u regiji. “Bez obzira na promjene u raspoloženju, ja ne želim praviti kompromise s takvim idejama. Riječ je o politici koja bi najskuplje koštala Srbiju”, rekao je Vučić. Podsjećajući da je prošla 21 godina od Daytonskog sporazuma, te od akcija Oluja i Bljesak, Vučić je ocijenio da je situacija u regiji lošija jer, među ostalim, Haški tribunal (ICTY) nije postigao svoj osnovni cilj – pomirenje naroda.\n“Osnovni cilj, jedan od tri koja je sebi postavio Haški tribunal, a to je pomirenje naroda na prostoru bivše Jugoslavije, nije ostvaren. A danas su emocije i sentimenti u Srbiji, Bosni i Hercegovini i Hrvatskoj lošiji nego 1995. godine”, rekao je Vučić, ustvrdivši da nema očekivanog napretka. “Ništa nismo postigli. Svi smo se međusobno po malo lagali, kada je Europa tražila – uslikali bismo se, rekli lijepu riječ. A situacija je lošija”, pojasnio je Vučić u emisiji u kojoj je sudjelovao s nekadašnjom direktoricom Fonda za humanitarno pravo i antiratnom aktivisticom Natašom Kandić i s novinarom Dejanom Anastasijevićem.\nVučić je naglasio kako je siguran da će “još mnogo godina proteći” dok netko u Hrvatskoj razumije kakav je zločin bila Oluja, a da je isti slučaj i sa BiH. Vučić je, protiveći se stajalištima Nataše Kandić, rekao kako je u Den Haagu ipak više politike nego prava. Po njegovim riječima, ne može se reći da su samo presude (generalima Anti) Gotovini i (Momčilu) Perišiću “bile političke, a ne po pravu”, kako je Kandić ocijenila. “Dovoljan je i taj jedan slučaj pa da se kaže da je u Haškom sudu bilo više politike nego prava”, rekao je Vučić, spomenuvši slučajeve Nasera Orića, optuženog za zločine nad Srbima u istočnoj Bosni i Ramuša Haradinaja za zločine nad Srbima na Kosovu. “Imate žive svjedoke za zločine nad Srbima, svjedoke za izravne zločine Orića i – ništa. Oslobođen je, vodi se postupak u BiH, izvjesno je da taj postupak neće biti okončan ili neće biti okončan pravomoćnom presudom”, uvjeren je Vučić.\nOn je istaknuo da je pred Haškim tribunalom osuđeno 60 Srba, 11 Hrvata, te šest Bošnjaka, naglasivši kako ne želi nijekati da među Srbima nije bilo zločinaca. “Osuđujem svakog Srbina koji je bio zločinac”, istaknuo je Vučić, usprotivivši se stajalištu novinara Dejana Anastasijevića da cilj Tribunala nije bio pomirenje, već pravda. “Nitko nije tražio da Tribunal pomiri Radovana Karadžića i Aliju Izetbegovića, ili (Nasera) Orića i (Milana) Lukića, već je smisao da se narodi razumiju i gledaju u budućnost, a to Tribunal nije ispunio, kao što nisu ni političke elite, ni EU, ni SAD”, ustvrdio je Vučić, uz ocjenu da je Tribunal “služio za nametanje nečijih političkih interesa, a ne pravde”. “Mi dajemo političke i pravne ustupke, ali mi tražimo samo da poštuju naše žrtve. (Hrvatski premijer Tomislav) Karamarko je rekao da traži od Srba da poštuju hrvatske žrtve. Poštujemo hrvatske žrtve, a od vas tražimo da vidimo isto i prema srpskim žrtvama”, poručio je srbijanski premijer Aleksandar Vučić.\nNataša Kandić, danas direktorica Regionalne komisije za utvrđivanje činjenica o ratnim zločinima i drugim teškim povredama ljudskih prava (REKOM), ocijenila je da je Vučićeva poruka o presudi Vojislavu Šešelju bila dobra. “Nije lako reći pred kamerama sutradan nakon presude da je projekt Velike Srbije štetan za budućnost i da to neće biti politika vlade Srbije … premijer kaže da politika Velike Srbije nikada neće biti ovdje nastavljena i priznaje da je ta politika bila štetna, bez obzira što je u tome svojevremeno sudjelovao”, rekla je Kandić na TV B92.


Bivši niški policajci osuđeni na zatvor zbog zlostavljanja i mučenja | Južna Srbija Info\nPočetna | Novosti | Crna hronika | Zatvor za bivše policajce zbog zlostavljanja\nNiš 26.01.2018. Belami portal, Južna Srbija Info\nFoto: MUP Srbije arhiva\nPrvostepena odluka doneta je po tužbi koju su u ime pretučenog Nišlije podneli advokati Mreže odbora za ljudska prava u Srbiji CHRIS. Oba policajca u međuvremenu su dobila otkaz i to Dragan 29. juna 2009. godine jer je osuđen zbog nasilja u porodici i ometanja službenog lica u vršenju službene dužnosti, a Milan 30.04.2010. godine kada je protiv njega podneta optužnica zbog nanošenja teških telesnih povreda Kragiću.\nKako se navodi u presudi, policajci su Kragića izveli iz kuće da bi navodno obavili razgovor sa njim. Po dolasku u Policijsku ispostavu Crveni Krst udarili su ga po rukama i glavi više od dvadeset puta, a kada je pokušao da se zaštiti, naredili su mu da drži pisaću mašinu, kako ne bi mogao da se brani dok ga tuku. Takođe, kako dalje navodi sud, jedan od policajaca ga je udario kolenom u glavu a kada su shvatili da mu je pozlilo, prestali su da ta tuku ali su ga prisiljavali da prizna izvršenje nekog krivičnog dela kako bi ga pustili kući. Kazali su mu da su ga pretukli jer je navodno ljagao njihovog brata.\nU toku postupka Milan i Dragan su negirali da su pretukli Kragića, a ni sektor unutrašnje kontrole MUP –a tada nije ustanovio da su izvršili krivično delo. Međutim, nalazi i mišljenja veštaka, psihologa i psihijatra pokazali su da je Kragić mučen i zlostavljan, a to su potvrdila i trojica svedoka. U svojoj odluci, Osnovni sud je utvrdio da se radio o najtežem obliku krivičnog dela zlostavljanja i mučenja koje su počinila službena lica u vršenju službe.\nMreža odbora za ljudska prava pozdravila je osuđujuću presudu i naglasila da očekuje da bude potvrđena od strane drugostepenog suda.\nPosebno je ohrabrujuća činjenica da je sud direktno primenio član 3. Evropske konvencije za zaštitu ljudskih prava i osnovnih sloboda i pozvao se na praksu Evropskog Suda za ljudska prava (slučaj Habimi protiv Srbije). Presuda doprinosi smanjenju klime nekažnjivosti u Srbiji i građanima pokazuje da je i pored mnogo problema, pristup pravdi moguć – zaključuje se u saopštenju Mreže odbora za ljudska prava.\n# Niš zatvor zlostavljanje presuda ljudska prava Osnovni sud krivično delo Milan.R. Dragan.R. Igor Kragić\nMalčanskom berberinu doživotni zatvor\nPreminuo napadač iz Suda\nDevojka ubodena u vrat\nKoronavirus Goran Cvetanović Vlada Republike Srbije Skupština grada Niša fudbal Kuršumlija policija Dragana Sotirovski Vranje Prokuplje DS SPC Pirot Darko Bulatović Tržnica JP poplava studenti Beograd Aleksandar Vučić Preševo Klinički centar saobraćajna nezgoda ubistvo Zoran Perišić košarka Leskovac saobraćaj Dom zdravlja Južna Srbija Info Gradina Radnički FK Aleksinac SNS Klinički centar Niš Medijana gradska opština Niška Banja Niš investicije Vladičin Han recept


Istraga: Depresivni pilot svjesno srušio malezijski “Boing” - Glas Srpske\nIstraga: Depresivni pilot svjesno srušio malezijski “Boing”\nSrna 07.05.2021 17:05\nLONDON - Stručnjaci koji istražuju slučaj malezijskog “boinga” koji je nestao sa radara 8. marta 2014. godine vjeruju da je pilot Zakarije Ahmad Šah svjesno srušio avion i ubio putnike.\nPilot, koji je bolovao od depresije, smatraju istražioci, često je mijenjao smjer leta aviona kako bi zameo tragove.\nAvion “MDž370” koji je nestao na letu iz Kuala Lumpura za Peking do danas je misterija, kao i sudbina 239 putnika i članova osoblja.\nNajnoviji izvještaj sugeriše da je pilot tog kobnog leta pažljivo isplanirao putanju kako ne bi ostavio tragove prije nego što je avion srušio u Indijski okean, piše britanski list “Miror”.\nRaniji izvještaji ukazivali su da je pilot bolovao od kliničke depresije, a avio-inženjer Ričard Godfri vjeruje da je on namjerno promijenio smjer kretanja i ubrzao avion, skrivajući tako lokaciju ka kojoj se zaputio.\nMijenjajući smjer kretanja, avion se iznenada izgubio sa radara, a zabilježen je tek na vojnom radaru malo prije pada.\nPilot Zakarije Ahmad Šah namjerno je sa sobom poveo u smrt sve putnike i članove posade, smatra Godfri.\n“Izgleda da je on znao za radno vrijeme radara 'Sabang' i 'Loksejmave' - znao je da oni vikendom naveče, u vrijeme slabijeg međunarodnog saobraćaja, neće biti aktivni”, tvrdi Godfri u svom izvještaju.\nOn naglašava da je pilot očigledno pomno planirao i izbjegavao rute komercijalnih letova.\n“Nije bio toliko zabrinut zbog potrošnje goriva, više je napora uložio u ostavljanje lažnih tragova. Znatan broj promjena rute i brzine sugeriše da je pilot tokom leta bio aktivan”, objašnjava Godfri.\nFrancuski istražioci dobili su od kompanije “Boing” mnoštvo podataka o nestalom letu “MH370” koji bi mogli otkriti konačni uzrok misteriozne nesreće.\nI oni su zaključili da je kapetan Zakarije Ahmad Šah bio uznemiren i usamljen čovjek koji je namjerno ubio sve putnike i posadu.\nPilot je imao “kontrolu do samog kraja”, navode oni i napominju da dokazi pokazuju da je nesreća bila višestruko ubistvo i samoubistvo.\nFrancuskim istražiocima omogućen je pristup “znatnoj količini” podataka o nestalom “boingu 777” koji su poslati tokom leta.\nTo uključuje i brojne dokumente, te satelitske podatke britanske telekomunikacione firme “Imarsat”.\nOstaci malezijske letjelice nikada nisu pronađeni u potpunosti, a u potragu je uloženo 200 miliona dolara.\nDio ostataka izvađen je iz mora kod Madagaskara, Tanzanije i Južnoafričke Republike, a analiza dijela olupine pronađene u avgustu prošle godine podstakla je pozive za organizovanje nove potrage za nestalim avionom.\nAstra Zeneka: EU izgubila pravni spor\nSAD blokirale tužbu za dječje ropstvo protiv firmi čokolade\n“Sputnjik ve“ se ne mijenja zbog delta varijante\nSaliven: Nema rješenja za spor u vezi sa “S-400”\n17. 06. 2021 23:01\nPreminuo dugogodišnji predsjednik Zambije Kenet Kaunda\n17. 06. 2021 22:58\n17. 06. 2021 22:26\nMilitanti potvrdili da je ubijen lider “Boko harama”\n17. 06. 2021 20:55\nSrbin upucan u centru Barselone: Metak ga pogodio u stomak\n17. 06. 2021 20:45\nKurc pozvao Brisel da održi dijalog sa Moskvom\n17. 06. 2021 19:20\n17. 06. 2021 19:17\nSelaković: Radman pokazao kako se ne grade dobrosusjedski odnosi\n17. 06. 2021 18:35\nZaharova: Amerika potkopava napore za obezbjeđenje mira na Balkanu\n17. 06. 2021 17:10\nKrim: Poplavljeno više od 200 kuća\n17. 06. 2021 16:10\nBrnabić, Erdoga: Bliski odnosi dvije države\n17. 06. 2021 15:58


SUSRET U NIŠU: Ana Brnabić za stolom s Haradinajem i Ramom | Vesti | Kurir\n00:26h POZNATI BI PALI NA MALOJ MATURI: Borko Stefanović ne zna šta je metafora!\n00:00h NOVA RUNDA DIJALOGA: Vučić i Tači u nedelju u Briselu?\n23:42h TEK IZAŠAO IZ ZATVORA PA ZAMALO DA NAPRAVI MASAKR: Pomahnitali Nišlija osuo rafal po ljudima u centru grada!\n23:40h MUNDIJAL UŽIVO, 5. DAN: Kejn spasao Engleze, Islanđani ludi za fudbalom\n23:37h PRAVA PRAVCATA BARBIKA: Atraktivna pevačica oduševila stajlingom za nastup! OVO niko nije očekivao! (FOTO)\n23:34h SUSRET DVA PREDSEDNIKA: Kokeza i Infantino zajedno gledaju Mundijal (FOTO)\n23:32h NOVI TAKMIČAR NAPUSTIO RIJALITI: Nije uspeo da se plasira u finale! Ognjen Amidžić doneo tužne vesti (FOTO)\n23:20h PUCNJAVA NA KONCERTU POZNATOG REPERA: Maršal svima koje je uhvatila panika OŠTRO ODGOVORIO! (FOTO)\n23:18h TRENER ENGLESKE ZADOVOLJAN Sautgejt: Ovu pobedu smo zaslužili, bili smo pribrani do samog kraja\n23:12h PLANETA PUNA SITNOG ORUŽJA: U svetu postoji MILIJARDU KOMADA, ali brine koliko ga je u rukama CIVILA\nNOVA RUNDA DIJALOGA: Vučić i Tači u nedelju u Briselu?\nZAGREBAČKI JUTARNJI LIST TVRDI: Brisel preti Srbiji ukidanjem 9\t9\nDRECUN: Hoti otkriva stvarne namere Albanaca da stvore veliku 66\t66\nPRONAĐENE FOTELJE UKRADENE 5. OKTOBRA IZ SKUPŠTINE: Jednu našli 72\t73\nAMBASADOR NEMAČKE: Srbija 2020. godine blizu ulaska u EU, ali 4\nŠOKANTNO! ZORAN LILIĆ DOKRAJČIO SLOBU U HAGU: Evo kako je bivši 51\t168\nGOJKOVIĆEVA POTVRDILA PISANJE KURIRA: Nisam potpisala putni 93\t93\nPOSLANICI DANAS U SKUPŠTINI: Nastavljena rasprava o amandmanima\nVUČIĆ SA GRETOM FEREMO: Razgovarali o podršci i pomoći Kancelarije 93\t93\nAUTORSKI TEKST ZORANE MIHAJLOVIĆ ZA KURIR: Nema odmora dok 3\nJOKSIMOVIĆ: Do kraja juna otvorićemo najverovatnije još 2 poglavlja, 146\t146\nREDOVNA RAZMENA STAVOVA U OKVIRU DIJALOGA: Delegacija Prištine 235\t235\nVOJISLAV ŠEŠELJ PREDSEDNIK SRS: Nenad Čanak radio za DB, imao 1\t48\nVUČIĆ: Srećan sam i ponosan zbog odlične igre Orlova 122\t142\nRAT SE NE SMIRUJE! Lider LDP nazvao Zvezdana Jovanovića ološem! 20\t139\nBLOKADA U DEMOKRATSKOJ STRANCI? GO DS bez kvoruma, Lutovac 44\t44\nDEMOKRATE PRELOMILE: Učestvovaćemo u formiranju opozicionog 71\t72\nLJAJIĆ: Traži se izlaz u slučaju Meha Omerovića 4\t51\nNAJVEĆE GRADSKO PRIZNANJE: Vučić počasni građanin Loznice 77\t120\nFoto: Reuters/Srđan Živulović, Zorana Jevtić, Fonet\nSusret premijera Srbije, Kosova i Albanije\nSUSRET U NIŠU: Ana Brnabić za stolom s Haradinajem i Ramom\nPolitika 13.09.2017. 12:37h 13.09.2017. 12:37h\nTrilateralni sastanak koji bi se održao u Nišu sasvim je realan jer su mu svrha, pre svega, zajednički projekti Beograda, Prištine i Tirane, koji su inicirani Berlinskim procesom\nPredsednica Vlade Srbije Ana Brnabić uskoro bi se mogla sastati sa tek izabranim kosovskim premijerom Ramušom Haradinajem, a prema medijskim najavama, tom sastanku, koji će verovatno biti u Nišu, prisustvovaće i prvi čovek vlade Albanije Edi Rama.\nDiplomatski izvori lista kažu da je ovaj trilateralni sastanak već najavljivan, a uskoro i sasvim realan, jer su mu svrha pre svega zajednički projekti Beograda, Prištine i Tirane, koji su inicirani Berlinskim procesom. Uglavnom je reč o izgradnji auto-puteva i drugih infrastrukturnih projekata za koje su sve troje premijera i te kako zainteresovani.\nNa relaciji Beograd-Priština situacija na političkom terenu je znatno komplikovanija. Posle ulaska Srpske liste u vladajuću koaliciju, prvi čovek srpskih poslanika Goran Rakić najavljuje da će „veoma brzo biti formirana Zajednica srpskih opština“, jer je to bio jedan od uslova da Srbi budu deo Haradinajeve vlade.\n- Nećemo se ponašati ucenjivački, nećemo gurati prst u oko Albancima, ali ćemo biti kamen u cipeli koji će stalno podsećati Prištinu na svoje obaveze. Mogu da obećam da će ZSO biti formiran veoma brzo - poručio je Rakić.\nPotpredsednik Vlade Srbije i ministar trgovine Rasim Ljajić smatra da je rasprava o učešću Srba u kosovskoj vladi „potpuno bespredmetna, čak i kontraproduktivna“.\n- Milošević je devedesetih godina hteo da pregovara sa onim Albancima koje je sam odabrao za pregovarače, pa smo videli kako se to završilo. U vladi na čijem čelu je Haradinaj Srbi, Bošnjaci, Turci, Romi i Goranci će imati važan glas u donošenju odluka, dok bi u slučaju novih izbora i nove većine sve nacionalne zajednice bile samo dekor, kao što su bile i u svim dosadašnjim kosovskim vladama - ocenio je Ljajić.\nfoto: Fonet/Ljiljana Stojanovic\nPOTERNICA NIJE SMETNJA ZA DIJALOG\nPredsednica Evropskog pokreta Rada Trajković smatra da je Srpska lista mogla da „odigra istorijsku ulogu u razbijanju sistema tzv. OVK sa Hašimom Tačijem na čelu, koji je uspostavljen pre 18 godina“.\n- Ulaskom u vladu Srpska lista je učvrstila i na izvestan način i abolirala „ratnu koaliciju“, što je za njih jako važno, da imaju Srbe koji, eto, nekako misle da mogu s njima takvima, odgovornima, da prave koaliciju - rekla je Trajkovićeva.\nAutor: Foto: Reuters/Srđan Živulović Zorana Jevtić Fonet\nAna BrnabićRamuš HaradinajEdi Ramasusret\nPOZNATI BI PALI NA MALOJ MATURI: Borko Stefanović ne zna šta je metafora!\nTEK IZAŠAO IZ ZATVORA PA ZAMALO DA NAPRAVI MASAKR: Pomahnitali Nišlija osuo rafal po ljudima u centru grada!\nKURIR U RUSIJI\nMUNDIJAL UŽIVO, 5. DAN: Kejn spasao Engleze, Islanđani ludi za fudbalom 4\nSVAKA JOJ ČAST\nPRAVA PRAVCATA BARBIKA: Atraktivna pevačica oduševila stajlingom za nastup! OVO niko nije očekivao! (FOTO)\nMATURANTI, PROVERITE DA LI STE TAČNO ODGOVORILI: Ovo su rešenja testa iz srpskog jezika! Evo koji je zadatak namučio osmake 18\t102\nHITNO UPOZORENJE METEOROLOGA! Nevreme stiže u narednih 45 minuta u ove delove Srbije! 9\t78\nDRAMA KOD BEOGRADSKOG HIPODROMA: Zapalio se auto na putu! (KURIR TV) 3\t48\nKAKO JE OVO MOGUĆE?! Beograđanka, koju je muž izbacio iz kuće, može da se vrati ali PRVO DA PLATI BRAVARU 500 EVRA! 6\t88\nPOČELA MALA MATURA OSMACI, SREĆNO: Danas test iz srpskog jezika! REŠENJA PRATITE NA KURIRU 30\t39\nKARAMELA MU NIJE NI DO KOLENA: Vladimir je tako dobro skinuo Acu Lukasa, Kristijana Golubovića i Marića da se celi studio hvatao za stomak od smeha! POKIDAO! (VIDEO) 73\t4.6k\nNA SVA ZVONA SLAVIM ROĐENJE MOJE LJUBAVI: Novak dirljivom porukom čestitao Jeleni rođendan (FOTO) 29\t1.2k\nPORODICA PAUNOVIĆ ZAVIJENA U CRNO, IZGUBILI SINOVE NA IBARSKOJ U SEKUNDI Otac skrhan od bola otkrio jezive detalje: Bahati pijan vozač mi je ubio decu, zapalio je cigaretu pa gledao kako ih mrtve izvlače! 30\t573\n60 TELOHRANITELJA, 160 KONOBARA, 1.000 ZVANICA: Boba Živojinović NE ŠTEDI za svadbu Filipa i Aleksandre, a evo odakle su sve naručili HRANU! VO OD 500 KG! 52\t412\nPLAČE KAO KIŠA: Luna i Sloba gledali svoje ljubavne snimke, blogerka nije mogla da zaustavi suze! A onda im je Kija sasula sve u lice! (VIDEO) 188\t381\nLEGENDARNI TRENER EKSKLUZIVNO ZA KURIR Đorđević: Srbija će biti prvak sveta, istorija je dokaz za to (KURIR TV) 7\t27\nBOLESNO, ALI ISTINITO: Evo zašto sudije zaviruju u gaće fudbalera na Mundijalu (VIDEO) 1\t5\nPANIKA U RUSIJI: Zapalio se avion sa reprezentativcima Saudijske Arabije! (UZNEMIRUJUĆI VIDEO) 5\t5\nSUSRET DVA PREDSEDNIKA: Kokeza i Infantino zajedno gledaju Mundijal (FOTO)\nPita sin tatu: Tata, šta je to kolibri? Otac: Ma, to ti je neka glupa riba. Sin: Ali tu piše da leti od cveta do cveta. Otac: Eto, vidiš koliko je glupa!